Lari Dari Panas, 10 Tempat Dingin Di Indonesia Untuk Anda Kunjungi

Bila bercuti, ada yang lebih suka ke tempat sejuk dan dingin. Di samping mahu rehatkan badan dan minda, tempat begini juga selalu menjadi pilihan mereka yang mahu berbulan madu.

Andai bajet tidak mengizinkan untuk anda bercuti ke negara 4 musim, Indonesia boleh dijadikan pilihan alternatif kerana di negara ini juga ada lokasi yang sejuk dan dingin.

Kami senaraikan 10 tempat berikut untuk anda pilih, sama ada sekadar untuk bersantai hinggalah ke lokasi ekstrim yang kaya alam semulajadi, khas buat pencinta alam. Pilih saja mana satu yang berkenan di hati anda, cari tiket ke sana dan terbang.

Merupakan 1 daripada 3 tempat di dunia yang mempunyai glasier dan salji di kawasan beriklim tropika, berkunjung ke Taman Nasional Lorentz bagaikan berada di tempat unik dan terasing.

Dianugerah sebagai Tapak Warisan Dunia UNESCO pada tahun 1999, Taman Nasional Lorentz yang terletak di Papuan ini juga merupakan taman negara terbesar di Indonesia, iaitu  seluas 2.4 juta hektar.

Dikatakan juga, masih banyak lokasi di taman negara ini yang tidak dipetakan dan tidak dijejaki manusia. Ia juga mengandungi spesis tumbuhan dan haiwan unik yang sebahagiannya hanya terdapat di sini.

Setakat ini terdapat 630 spesies burung dan 123 spesis haiwan mamalia telah didokumentasikan. Lebih menarik di taman negara ini juga terdapat spesies kangaru dan wallabies yang berkeliaran bebas.

Bagi anda yang inginkan sesuatu yang lain, masih misteri dan sukakan keindahan alam, inilah tempatnya untuk anda jejak dan terokai. Apatah lagi Puncak Jaya yang terletak di Gunung Jayawijaya (di dalam taman negara ini) merupakan gunung tertinggi di Indonesia, dan tersenarai di dalam 7 gunung popular di dunia.

Disebabkan topografi melampau serta laluan yang mencabar untuk ke puncak, permohonan permit hendaklah dibuat sebelum anda dibenarkan mendaki di gunung ini.

Dikelilingi hutan dan gunung, kompleks traditional Kampung Sampireun, Garut terletak kira-kira 7km dari Gunung Berapi Guntur. Lokasi ini juga tidak jauh dari Jakarta dan berada di Kabupaten Garut.

Dengan suasan romantis dan suhu dingin pergunungan di sini, ia adalah lokasi sesuai untuk yang mahu berbulan madu dan berehat bersama keluarga.

Bagi yang sukakan aktiviti lasak, anda boleh mendaki Gunung Papandayan yang menyediakan hutan mati dengan suasananya yang misteri, dan di bahagian lain pula hamparan pemandangan bunga Edelweiss yang menarik.

Di sekitar sini juga ada 3 air terjun yang boleh anda kunjungi iaitu Curug Jagapati, Curug Cibadak dan Leuwi Jurig.

3. Bukit Ollon Bonggakaradeng, Tana Toraja

Keunikana utama di sini adalah keindahan alam dan tradisi lama yang  masih diamalkan. Bukit Ollon Bonggakaradeng sekali imbas bila dilihat akan buat anda terasa bagi berada di Swiss.

Ditambah dengan cuaca dingin dan nyaman pergunungan, hamparan hijau padang rumput dan air sungai mengalir jernih, ia pasti memberi satu pengalaman baru buat anda. Bukit Ollon Bonggakaradeng juga digelar Bukit Tele Tubbies Tana Toraja.

Dan bukan itu saja, di sini juga ada ladang menternak kuda yang boleh anda kunjungi. Jika mahu lihat bintang di langit di malam hari pula, dirikan saja khemah di padang menghijau dan nikmati malam dingin ditemani suasana tenang dan cengkerik.

Di Puncak Buntu Burake, Makale pula terdapat patung besar Jesus Kristian yang berada di ketinggian 1.100 meter dari aras laut. Khabarnya, ini antara patung Jesus tertinggi di dunia. Tak perlu kita travel jauh hingga ke Brazil lagi, cukup ke negara seberang saja.

Selain daripada itu, budaya dan tradisi masyarakat Tana Toraja yang unik juga menjadi tarikan tersendiri untuk anda ke sini.

Tempat dingin di Bali yang boleh anda kunjungi. Lebih menarik, ini adalah salah satu tempat yang dimasukkan ke dalam Rupiah Indonesia, iaitu wang kertas bernilai IDR50.000.

Keindahan dan suasana nyaman di tempat ini tidak dapat disangkal lagi terutama bila dinikmati sambil berperahu mengelilingi tasik.

Selain itu, di lokasi berhampiran terdapat Bali Strawberry Farm & Restauran untuk anda singgah hilangkan dahaga sambil menikmati straberry milk shake. Pasti terasa lebih enak bila ia adalah hasil dipetik sendiri sewaktu kita di ladang strawberry ini.

Di sini juga terdapat resort mewah iaitu Munduk Moding Plantation, yang diberi nama julukan ‘resort di atas awan’. Infiniti pool yang disediakan di resort ini bakal menjadikan percutian romantis anda lebih menarik, seolah berenang di atas awan.

Di samping itu, anda juga boleh singgah ke Air Terjun Sekumpul, lokasi di mana 7 air terjun mencurah jatuh berdekatan antara satu sama lain.

Untuk ke sini sebenarnya sangat mudah. Hanya memerlukan pemanduan singkat dari Makassar, dan apabila sampai ke sini anda bakal dihidangkan dengan pemandangan dan landskap menarik.

Terletak di ketinggian 1,050m dari paras laut, Malino Highlands sesuai untuk percutian bersama keluarga dan bulan madu.

Antara aktiviti menarik di sini adalah paraglyding, menunggang kuda, trampolin, cross country running, festival layang-layang dll.

Kira-kira 5km dari Malino Highland pula, anda boleh berkunjung ke Air Terjun Takapala, atau dikenali di kalangan penduduk tempatan sebagai Air Terjun Jodoh yang memiliki ketinggian 100 meter. Jatuhan air terjun di sini juga selalu membentuk kabus setinggi 20 meter. Adakala lengkungan pelangi cantik menghiasi di sekitar air terjun turut terbentuk.

Baca: Sungai 2 Lapis, Obor-Obor Tak Berbisa Antara Tarikan Di Lokasi Tidak Popular Di Indonesia Ini

6. Kota Seribu Bunga Tomohon, Sulawesi Utara

Lokasi yang menjadi pilihan ramai warga Sulawesi Utara kerana suhunya berkisar antara 18 – 20 darjah Celsius, nyaman, sejuk dan sesuai bagi yang ingin berbulan madu atau berehat. Lokasi Tomohan yang diapit 2 gunung, iaitu Gunung Lokon dan Gunung Mahawu menjadikan cuaca sentiasa dingin, ditambah dengan keindahan alam semulajadi.

Antara tarikan popular di sini adalah Danau Linow, yang mana airnya berubah 3  warna iaitu hijau, biru dan kuning coklat.

Disebabkan cuaca dan suhu di sini juga, banyak bunga yang hidup dan tumbuh liar di bandar ini hingga Tomohon digelar Kota Seribu Bunga. Festival bunga turut diadakan setiap tahun di bandar ini.

Siapa tak kenal tasik semulajadi terbesar di Asia Tenggara yang terbentuk hasil letupan gunung berapi beribu tahun dahulu. Udara segar, air tasik yang hijau kebiruan, dan suasana nyaman di sini pasti memberi satu perasaan damai bagi yang mahu berehat dan menikmati keindahan alam.

Di tengah tasik ini pula, ada Pulau Samosir (sebuah pulau di dalam pulau) yang menjadi tarikan utama para pelancong ke Danau Toba. Antara aktiviti menarik di sini adalah mendaki Pusuk Buhit, dan dari atas anda dapat lihat keindahan pulau ini, mandi di Pantai Pasir Putih Parbaba, melawat kampung Tuk Tuk, berbasikal di sekitar Pulau Samosir, paragliding di Kampung Martahan Janji, atau sekadar mencuba makanan tempatan di Kampung Tomok.

Dan jika ingin hangatkan badan selepas melalui cuaca dingin di sini, anda boleh berendam di kolam air panas semulajadi di Kabupaten Samosir.

8. Dataran Tinggi Dieng, Wonosobo, Jawa Tengah

Dataran Tinggi Dieng yang berada di ketinggian 2093 meter dari paras laut bukan hanya menawarkan cuaca sejuk, tapi juga adakala berkabus, menjadikan suasana di sini sungguh dramatik dan menarik.

Antara yang mesti anda kunjungi adalah Kawah Sikidang di Dieng Barat yang menyajikan pemandangan kontras menarik hasil gabungan antara asap belerang, hamparan bukit hijau dan tanah kapur.

Jika mahu melihat Telaga Warna dan Telaga Pengilon pula, anda boleh ke Batu Ratapan Angin (juga dikenali dengan nama Batu Pandang Dieng) untuk melihat kedua-dua tasik ini serentak. Selain daripada itu, anda juga boleh melihat dua tasik ini dari atas Jembatan Merah Putih.

9. Bandungan dan Ungaran, Semarang, Jawa Tengah

Kota Bandungan dan Ungaran yang terletak di Semarang ini merupakan kawasan yang sudah jauh dari pantai di Semarang, menawarkan cuaca dingin dan nyaman buat yang berkunjung ke sini. Sama ada mahu berehat atau sertai aktiviti lasak, keduanya ada di Kota Bandungan dan Ungaran.

Antara tarikan utama di sini adalah Candi Gedong Songoyang, terletak 1297 meter dari paras laut. Terdapat 9 kompleks bangunan candi di lereng gunung. Apabila dilihat di waktu pagi yang berkabus, ia kelihatan sangat misteri.

Anda juga boleh ambil gambar sambil menunggang kuda di sini, dengan berlatar belakangkan Candi Gedong. Gambar pasti nampak unik.

Pilihan penginapan dengan rekabentuk tradisional Indonesia beserta kemudahan lain turut ada di sini. Antara yang popular adalah Susan Spa & Resort yang sering menjadi pilihan mereka yang mahu beristirehat dan berbulan madu. Resort yang menyediakan kolam renang air panas ini turut dikenali kerana pakej ‘Spa on the Sky’, di mana anda boleh menikmati spa sambil melihat keindahan alam.

Bagi yang  gemarkan aktiviti lasak, anda boleh mendaki Gunung Ungaran, dan berkhemah di tapak perkhemahan Mawar.

Bagaikan getaway to heaven, itulah yang sesuai digambarkan apabila anda berdiri di tangga Candi Cheto yang terdapat di lereng Gunung Lawu ini. Gerbangnya yang mirip Candi Pura Lempuyang di Bali menjadikan ia salah satu lokasi mesti dikunjungi jika anda ke Solo.

Selesai di Pura Lempuyang, anda boleh pula ke Kampung Halloween dan bergambar dengan hantu-hantu di sini. Haha. Usah takut, semua hantu di sini dibuat daripada patung. Yang penting ia pasti buat gambar Instagram anda kelihatan menarik.

Selain 2 lokasi di atas, anda juga boleh singgah di Air Terjun Grojogan Sewu. Aktiviti lain yang ada di sini termasuk kemudahan kolam renang dari aliran gunung dengan airnya yang dingin, flyfox dan gazebo untuk anda berehat dan bersantai.

AirAsia menyediakan 350 penerbangan seminggu ke 15 lokasi di Indonesia, menjadikan perancangan percutian anda ke negara seberang ini sangat mudah.

Kini AirAsia sedang menawarkan promosi tambang murah ke seluruh destinasi penerbangan mereka di Indonesia dari serendah RM79, untuk tarikh penerbangan dari sekarang hingga 30 April 2018. Tempahan sekarang di AirAsia.com.

Jika anda merancang travel ke Bandung, jangan lepaskan peluang ke 28 Lokasi Unik Ini.


Ada Apa Dengan ‘Boxing Day’ Dan Kenapa Ianya Disambut

Setiap tahun selepas sambutan Hari Natal pada 25 Disember akan diikuti pula dengan sambutan Boxing Day. Ada apa dengan Boxing Day? Apabila pertama kali mendengar tentang hari ini, saya ingatkan ianya hari untuk perlawanan tinju tetapi nyata saya salah.

Secara amnya, Boxing Day menandakan permulaan minggu selepas Krismas. Ianya lebih merujuk kepada hari cuti tambahan selepas hari Krismas untuk sanak saudara berkumpul dan menghabiskan makanan yang ada di dapur selepas perayaan Krismas. Boxing Day dikatakan bermula di United Kingdom sebelum ianya disambut di seluruh dunia.

Pengertian lain tentang hari Boxing ini adalah dari perkataan Christmas Box itu sendiri. Dahulunya di United Kingdom, tuan besar akan memberikan hadiah kepada setiap pekerjanya supaya mereka pulang dan menyambutnya bersama ahli keluarga.

Secara tradisinya, banyak aktiviti yang akan dilakukan pada hari Boxing ini dan perlawanan boxing bukan salah satu daripadanya. Dahulunya, perlumbaan kuda dan memburu musang antara aktiviti yang sangat popular dilakukan pada hari ini. Stesyen-stesyen television pula akan membuat siaran khas program sempena hari ini.

English Premier League (EPL) akan mempunyai perlawanan bola sepak pada hari Boxing ini. Liga lain di Eropah seperti La Liga dan Serie A tidak mempunyai perlawanan pada hari Boxing dan pemain dapat bercuti lebih sempena Krismas tetapi tidak bagi pemain di EPL. Bulan Disember adalah bulan paling hectic bagi kelab dan pemain EPL dan disebabkan tradisi, mereka tetap juga perlu bermain pada tarikh ini.

Namun untuk penduduk seluruh dunia, Boxing Day lebih dikenali sebagai hari untuk ber-shopping. Disebabkan hari selepas Krismas ini cuti, aktiviti apa lagi yang best selain shopping bukan? Seperti juga Black Friday, kedai dan gedung membeli-belah akan menawarkan potongan harga yang hebat untuk para pembeli dan bagus untuk pemilik kedai adalah ianya tarikh untuk menjual barangan yang mungkin tidak terjual sepanjang tahun. Letak sahaja barangan dengan potongan harga menarik, pastinya akan ada yang membeli.

Kedai dan gedung biasanya akan beroperasi lebih awal pada hari Boxing ini sekitar 5 pagi tetapi ketika ini, ada yang sudah membuka kedai lebih awal, 12 tengah malam. Jika anda berada London ketika, gedung membeli belah seperti Selfridges dan Harrods pasti sudah mempunyai barisan seawal 11 malam pada 25 Disember. Memang ada yang tegar beratur di sini kerana ingin mendapatkan barangan yang mereka mahu pada harga yang murah.

Begitulah serba sedikit tentang Boxing Day ini. Ianya langsung tiada kena mengena dengan sebarang perlawanan boxing dan ketika ini terkenal sebagai hari untuk shopping dan perlawanan EPL. Di Malaysia juga sudah ada butik yang membuat jualan Boxing Day ini. Mungkin anda boleh periksa butik kegemaran anda mana tahu mereka sedang adakan jualan Boxing Day hari ini.


Pelajar Sarawak Terpilih Antara Pemenang Rekaan Logo Anjuran NASA

Baru sahaja berusia 13 tahun, Teng Wei Rui pelajar dari Miri, Sarawak berjaya membawa nama Malaysia ke peringkat antarabangsa. Teng berjaya dinobatkan sebagai salah seorang daripada hanya 5 pemenang pertandingan Mission Patch Design Challenge 2019 anjuran NASA.

Menurut Teng, beliau hanya mengambil masa dua hari untuk menyiapkan rekaannya itu dan sama sekali tidak menyangka akan menjadi salah satu pemenang memandangkan jumlah penyertaan yang banyak dari seluruh dunia.

Teng mengambil inspirasi rekaannya daripada misi tinggal di bulan pada tahun 2024 nanti sebagai pembakar semangat untuk memberikan hasil reka cipta yang terbaik.

Pihak NASA menerima lebih 10,000 penyertaan dari seluruh dunia untuk pertandingan ini. Saintis, jurutera dan pereka grafik di NASA menjadi juri yang membuat penilaan berdasarkan 3 kriteria; originaliti, rekaan dan penggunaan kod paling tepat.

Pertandingan yang mula dianjurkan pada bulan April lepas terbuka untuk penyertaan kanak-kanak dari seluruh dunia. Selain daripada Teng, beberapa lagi rekaan telah dipilih sebagai pemenang iaitu dari California, Maryland, Sri Lanka dan Idaho.


‘Pelajar Sekarang Manja’- Kenyataan Kontroversi Wanita Ini Undang Kemarahan Netizen

Rakyat Malaysia dikejutkan dengan berita meruntun hati apabila seorang pelajar didapati meninggal dunia akibat pendarahan pada otak kerana stres belajar secara atas talian dan keletihan mengejar ‘deadline’ tugasan universiti.

Isu tersebut menjadi bualan netizen di media sosial dan rata-rata pelajar meluahkan pendapat mereka berhubung sistem pembelajaran serta tugasan universiti yang banyak perlu diselesaikan mereka menjelang ‘deadline’.

Akan tetapi, kenyataan seorang pengguna Twitter @awatifanuar mengundang kemarahan netizen terutama sekali pelajar universiti. Dalam ciapannya di Twitter, dia mengatakan bahawa pelajar-pelajar sekarang terlalu manja dan ‘fragile’ kerana mengeluh terima tugasan serta tidak boleh menyelesaikannya.

bodoh ek? so many students are struggling with odl rn but how can still ada people bodoh like this on earth? triggerednya baca statement bodoh mcm ni bcs me myself struggle gila sampai need to telan pills to tidur nak cope with everything. u know nothing pic.twitter.com/yzdXq6JhBb

Bukan itu sahaja, dia turut mengatakan bahawa dirinya tidak faham bagaimana para pelajar tidak boleh menyiapkan tugasan sedangkan tidak perlu keluar untuk ke kelas dan miliki masa yang lebih apabila di rumah.

Lantaran itu, kenyataannya mendapat kecaman netizen terutama sekali pelajar yang sedang ‘struggle’ menyelesaikan tugasan universiti. Rata-rata netizen tidak bersetuju dengan kenyataan wanita tersebut dan mengatakan bahawa belajar secara online lebih memenatkan berbanding kelas fizikal.

you quoted a tweet pasal case yang baru jadi. tak fikir ke kalau family arwah tengok your tweets? if you dont have even a bit of empathy in you, at least have some sympathy by saying NOTHING. you can keep your irrelevant opinion to yourself, you insensitive-30-year-old-adult. https://t.co/MHJsUKNeqJ

I literally breakdown almost everyday, even with the help of meds. So demotivated to do anything, had to forced myself outta bed. Escaping almost everyday and dgaf. Sleep becomes so difficult esp when your heart pounding hard for no reason, https://t.co/W7ERegdgsc

Ugh this infuriates me. So only adults can complain about them being tired of wfh but students cant? How many times have we seen people say stuff like this but we never see anyone say it to working adults. Fk yall. Online classes are mentally tiring and thats a fact. https://t.co/QvPqxxaXBb

— Bat cant wait for Inazuma (｡• ᵕ •｡) (@bat_zd) July 10, 2021

Online class is more tiring and energy consuming compare to physical class . Period. https://t.co/Xbl5RsdM0z

Para netizen turut meluahkan rasa marah terhadap Awatif Anuar kerana tiada rasa empati dengan mengeluarkan kenyatan seperti itu. Mendapat kecaman netizen, Awatif Anuar telah memadam kesemua kenyataan tersebut dan meminta maaf secara terbuka di Twitter miliknya.

Menurutnya, dirinya tidak berniat menghina atau mengecilkan mana-mana pihak terutama sekali arwah pelajar yang meninggal dunia disebabkan pendarahan pada otak itu.

Assalamualaikum dan salam sejahtera. Disertakan permohonan maaf secara terbuka saya kepada para pelajar yang mengadu di media sosial tertekan dgn online learning. Diharapkan perkara ini tidak dipanjangkan lagi. Terima kasih. pic.twitter.com/Y5vOmQIBK4

— 🇲🇾¯_(ツ)_/¯ | IDC 🇵🇸 (@awatifanuar) July 10, 2021

Memahami situasi pelajar ketika pandemik ini, dia sebenarnya mahu menyampaikan bahawa supaya para pelajar tetap kuat untuk berdepan semua ini. Malah, kemungkinan penggunaan katanya yang agak kasar atau tidak bersesuaian telah mengguris hati para pelajar di luar sana.

Maka, dia memohon maaf dan minta perkara ini tidak lagi dipanjangkan. Pelaksanaan Perintah Kawalan Pergerakan (PKP) yang sudah lebih setahun  dilaksanakan di negara kita pastinya memberikan kesan kepada kesihatan dan juga emosi semua orang.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Baca Luahan Kecewa Rakyat Malaysia Setelah Negara Dilanda 9,180 Kes COVID-19 Semalam

Baru Satu Jam Tukar Nama Pemilik, ‘Orang Tengah’ Pandu Nissan Skyline GTT R34 Terbabas Langgar Pokok

Pemandu Pelancong Tempatan Luah Perasaan Hilang Punca Pendapatan Kesan COVID-19


Pelajar Sekolah Di Korea Utara Dihukum Penjara 14 Tahun Kerana Menonton Filem Korea Selatan

Seorang pelajar sekolah menengah di Korea Utara telah dijatuhkan hukuman penjara selama 14 tahun hanya kerana menonton lima minit filem Korea Selatan. Hukuman berat itu, yang telah mencetuskan kontroversi, dibuat ketika Korea Utara menekankan keperluan untuk mempromosikan “pendidikan ideologi” di kalangan golongan muda.

Sumber di Wilayah Yanggang memberitahu Daily NK bahawa pada 7 November, seorang pelajar sekolah menengah berusia 14 tahun di Hyesan – hanya dikenali dengan nama tengahnya Han – telah ditangkap selepas menonton filem Korea Selatan “The Man from Nowhere.” Beliau berkata pelajar itu dikenakan hukuman penjara selama 14 tahun, walaupun dia hanya sempat menonton lima minit filem tersebut.

Menurut undang-undang Korea Utara terhadap budaya luar yang dilaporkan oleh Daily NK, Artikel 27 memperuntukan hukuman penjara antara lima hingga 15 tahun bagi individu yang ditangkap menonton, mendengar atau menyimpan filem, rakaman, bahan yang disunting Korea Selatan. Ia termasuk dengan buku, lagu, lukisan atau gambar.

Undang-undang ini menunjukkan bahawa ia akan digunakan untuk remaja bawah umur juga. Kata pemerhati, ia adalah cara Korea Utara untuk menghantar mesej kepada anak muda di sana bahawa mereka tidak terlepas dengan sebarang tindakan jika melakukan kesalahan.

Pada bulan September, Perhimpunan Rakyat Tertinggi menerima pakai undang-undang untuk mengukuhkan pendidikan belia, dengan tujuan untuk mengembangkan lagi pendidikan ideologi. Sejak itu, saluran media Korea Utara telah terlibat dalam usaha propaganda yang menyeru perjuangan menentang tingkah laku anti-sosialis dan bukan sosialis.

Sejak tahun lalu, pihak berkuasa Korea Utara telah membuka tiga kem penjara politik baharu di Sungho-ri dan Daerah Pyongsan di Wilayah Hwanghae Utara dan Daerah Pihyon di Wilayah Pyongan Utara. Mereka yang dipenjarakan di kem baharu ini didapati bersalah kerana melanggar undang-undang terhadap pemikiran dan budaya, termasuk mereka yang menonton rancangan TV atau filem asing, atau yang menggunakan telefon bimbit buatan asing. Malah ada yang dipenjarakan bersama keluarga.

Sumber itu berkata bahawa baru-baru ini, “perintah mengenai tingkah laku bukan sosialis dan anti-sosialis” telah menjadi lebih keras berbanding sebelum ini. Dia menambah bahawa dengan Han, pelajar sekolah menengah, menerima hukuman sebegitu berat, pihak berkuasa mungkin akan menghukum ibu bapanya juga kerana mereka yakin bahawa ahli keluarganya turut bersalah.

Kisah agensi risikan khas Korea Utara yang ditugaskan untuk membunuh pembelot. Klik pautan di bawah untuk membaca.

Kisah Agensi Risikan Khas Korea Utara Yang Ditugaskan Untuk Membunuh Pembelot

Mampukah Korea Utara Hantar Peluru Berpandu Ke Malaysia? Ini Jawapannya

10 Pantang Larang Yang Terdapat Di Korea Utara, Termasuk Larangan Untuk Senyum


Pelajar Sekolah Tahfiz Dari Sarawak Juara Kejohanan Matematik Dunia

Sejak beberapa minggu lepas kecoh di seluruh negara tentang kematian seorang pelajar sekolah tahfiz. Kes ini telah memberi kesan kepada sekolah tahfiz sama ada di bawah seliaan kerajaan apatah lagi sekolah tahfiz swasta.

Namun di sebalik segala kekecohan yang melanda, tiba-tiba hari ini Malaysia dikejutkan sekali lagi tentang isu sekolah tahfiz tapi dengan versi berbeza.

Semalam, SarawakVoice.com menyiarkan kejayaan 2 pelajar dari Sarawak yang telah menjuarai pertandingan matematik dunia yang berlangsung dari 22 – 23 April 2017 di Manila.

2 pelajar tersebut adalah Najmi Asyraf Abdul Halim, dari Sekolah Kebangsaan Agama Datuk Haji Abdul Kadir Hasan yang memenangi emas untuk Level 2 dan Jad Haris Sabaruddin dari Maahad Tahfiz Tun Abdul Rahman Yakub yang menang untuk Level 4.

Pertandingan matematik dunia ini terbuka kepada negara-negara yang menjalankan pembelajaran Kaedah Matematik Sakamoto dari Jepun, yang mana satu-satunya Pusat Pembelajaran Sakamoto yang ada di negara ini terletak di bandar raya Kuching.

Kaedah Matematik Sakamoto merupakan satu kaedah visual dan inovatif yang diasaskan oleh Dr Hideo Sakamoto. Ia mengamalkan cara menyelesaikan masalah matematik melalui pemahaman konsep dan aplikasi, dan tidak kepada kaedah hafalan.

Kaedah ini menanam pemikiran logik dan kreatif, sekali gus meningkatkan kemahiran pelajar dalam menyelesaikan masalah terutama apabila mereka apabila bergelut dengan masalah matematik abstrak.

Kaedah Matemarik Sakamoto terdiri daripada 3 langkah asas yang mudah. Langkah pertama ialah menganalisis masalah, menentukan fakta-fakta penting dari persoalan itu, dan memegang hubungan data antara satu sama lain.

Di sini, pelajar perlu menyusun dan mengaitkan maklumat secara sistematik dalam bentuk jadual. Langkah kedua adalah menterjemahkan maklumat yang dikumpul dalam langkah pertama ke dalam gambar rajah linear.

Gambar rajah linear akan membantu pelajar menentukan dan memahami logik di sebalik pengiraan yang harus dilakukan dalam langkah seterusnya. Pada langkah terakhir, pelajar menulis persamaan dan melakukan pengiraan untuk mendapatkan jawapan akhir.

Melalui Kaedah Matematik Sakamoto, kanak-kanak dilatih untuk memahami intipati soalan dan mengurangkannya kepada formula dan rajah mudah. Secara ringkas, Kaedah Matematik Sakamoto adalah satu pendekatan visual untuk menyelesaikan masalah.

Seramai 25 kanak-kanak dan remaja dari negeri ini telah dipilih mewakili Malaysia ke WMC2017.

Mereka merupakan pelajar-pelajar di pusat pembelajaran tersebut, yang bersekolah di SK(A) Datuk Haji Abdul Kadir Hasan, SK Rakyat Jalan Haji Bolhasan, SMK St Joseph, St Joseph Private School, Maahad Tahfiz Tun Abdul Rahman Yakub, SK Endap Kota Samarahan, SMK Sheikh Haji Othman Abdul Wahab, dan Kolej DPAH Abdillah.

Pemenang lain dari Malaysia yang memenangi perak ialah Airiz Danish (Level 2), Dhania Aniesa Fazzrudin (Level 3), Mia Adriana Muhammad Abu Zaid (Level 3) dan Nasrul Haq Zairon (Level 4).

Manakala pemenang gangsa ialah Aqil Shahiran Mohamad Romi (Level 1),
Myra Nisrene Mohd Norazman (Level 1), Muhammad Haris Amzah (Level 1), Faeez Zindanie Mohamad Zakie (Level 1), dan Muhammad Amirul Asyraf Abdullah (Level 1).

Turut menang gangsa, Akmal Fitri Ahmad (Level 1), Nuha Nashrah Abdul Aziz (Level 1), Irsyad Mahdi Radzali(Level 1), Marcus Jimok Delwish (Level 2), Dhania Farisya Ithnen (Level 2), Ammar Azizi Roslan (Level 2), Ahmad Latifi Sabeli (Level 3)
Muhd Bazil Fudail Sanchez (Level 3), Nur Umairah Shahheerah Abdul Razak (Level 4), dan Zahirul Haq Zairon (Level 5).

Pemenang gangsa lain Nadine Jannah Nawawi (Level 5, Muhd Adam Muhammad Abu Zaid (Level 5) dan Dayang Farah Farzana Abang Idham (Level 5).

Baca lagi: Kisah Pengorbanan Besar Seorang Bapa Demi Melahirkan Lagenda Catur Muda


Pelajar Sekolah Tular, Langsungkan Perkahwinan Pada Usia 14 Dan 16 Tahun

Pelajar sekolah tular di Indonesia selepas melangsungkan perkahwinan. Marchel Gunawan,14 tahun dan Nurul Amin, 16 tahun berkahwin di kediaman pengantin perempuan di Desa Laompo, Kabupaten Batauga, Kabupaten Buton Selatan, Sabtu.

iNews melaporkan bahawa pengantin lelaki tenang dalam mengucapkan lafaz akad meskipun perkahwinan ini telah mendapat perhatian umum disebabkan faktor umur mereka.

Ibu pengantin perempuan menyuarakan rasa teruja beliau mengenai perkahwinan ini namun terselit perasaan bimbang dengan masa depan kedua pengantin baharu terbabit.

“Kami restu mereka bernikah kerana kedua-duanya saling mencintai dan mahu mengelak kejadian buruk berlaku di kemudian hari. Soal pelajaran sekolah, Insya-Allah pasti ada jalan terbaik untuk mereka berdua,” katanya dalam portal Kompas.com

Difahamkan bahawa pernikahan bawah umur ini dibenarkan oleh Pejabat Urusan Agama di Buton Selatan, Sulawesi Tenggara. Bagi Samsul Ridi, jurunikah dan Ketua KUA, ini adalah pengalaman pertama beliau mengahwinkan pasangan bawah umur.

Untuk rekod, pasangan ini pernah memohon untuk berkahwin tetapi ditolak pada 8 Februari disebabkan faktor umur. Bagaimanapun permohonan kedua diluluskan oleh pihak KUA.

Polis Indonesia pilih Tesla Model 3 dan Hyundai Kona Electric jadi kenderaan rasmi. Klik pautan di bawah untuk membaca.

Polis Indonesia Pilih Tesla Model 3 Dan Hyundai Kona Electric Jadi Kenderaan Rasmi

Universiti Di Indonesia Tawar Kursus Pengajian Influencer, Syarat Wajib Mesti Ada 10,000 ‘Followers’

Akur Dengan Majlis Ulama, Indonesia Haramkan Pembuatan Minuman Keras Beralkohol


Pelajar SPM Di Johor Maut, Langgar Lubang Ketika Mahu Ke Sekolah

Seorang pelajar SPM berusia 17 tahun dari Batu Pahat, Johor, dilaporkan telah meninggal dunia selepas 2 hari koma akibat kemalangan jalan raya, lapor China Press.

Difahamkan bahawa kemalangan yang terjadi pada 1 November itu berlaku ketika pelajar tersebut menunggang motosikal dan mahu ke sekolah pada jam 6 pagi.

Semasa dalam perjalanan, dia telah melanggar salah satu lubang yang terdapat di tengah jalan. Kemalangan terbabit telah menyebabkan pelajar SPM itu mengalami kecederaan parah di kepala.

Dia dikejarkan ke hospital sejurus selepas kemalangan dan ditempatkan di unit kecemasan. Pelajar terbabit menghabiskan 2 hari dalam keadaan koma disebabkan kegagalan beberapa organ akibat pendarahan di bahagian otak.

Walaupun dia berada di dalam koma, pelajar terbabit masih mampu menitiskan air mata ketika ibunya memanggil namanya. Semasa berada di hospital, rakan sekelas dan para guru hadir melawatnya selepas mengetahui berita mengenai beliau.

Malangnya, dia dilaporkan telah meninggal dunia akibat kecederaannya.

Saudaranya menyifatkan beliau sebagai seorang anak yang baik, suka menolong orang tua dan mesra dengan rakan-rakan di sekolah. Sejak kecil, dia tidak pernah menyusahkan keluarganya dan menunjukkan prestasi yang baik dalam akademik.

Ibunya tinggal di Johor dan bekerja di Singapura. Kebanyakan masanya dihabiskan bersama kakaknya yang berusia 13 tahun di rumah nenek mereka.

Tambah saudaranya lagi, mendiang berhasrat untuk sambung belajar ke peringkat universiti. Beliau juga merancang untuk membeli keluarganya sebuah rumah dan kereta.

Ahli keluarga mendiang berharap pihak berkuasa akan mengambil tanggungjawab, menyiasat kejadian itu dengan teliti, dan membaiki jalan tersebut secepat mungkin untuk mengelakkan kemalangan serupa berulang.

Untuk rekod, ini bukanlah kejadian pertama membabitkan jalan berlubang dan penunggang motosikal.

Pada September lalu, tular satu rakaman video seorang lelaki nyaris dilanggar kereta apabila motosikalnya hilang kawalan serta-merta dan terbabas selepas melanggar  jalan raya berlubang berdekatan Sky Awani 2 Residence, Sentul, tengah hari semalam.

Menurut salah seorang saksi yang melalui kawasan tersebut, penunggang motosikal yang bernasib malang itu mengalami luka parah di bahagian muka dan dibantu oleh beberapa penunggang motosikal yang lain sebelum ambulans sampai.


Pelajar Tahun Lima Di Kelantan Retak Lutut Selepas Didenda Ketuk Ketampi Oleh Guru

Denda di zaman sekolah adalah satu hukuman yang selalu diberikan oleh guru jika seorang murid itu gagal menyiapkan kerja yang diberi. Boleh kata, semua orang pernah rasa kena denda dengan guru, boleh jadi sebab kita tidak siapkan kerja sekolah atau terlalu nakal di dalam kelas. Tetapi pernahkah anda alami denda sehingga sakit tubuh badan anda?

Melalui laporan News Strait Times, satu kes dimana seorang pelajar tahun lima dipercayai retak lutut kiri selepas didenda ‘ketuk ketampi’ oleh gurunya selepas gagal datang ke sekolah. Menerusi makluman ibunya, Azlina yang berusia 36 tahun, pelajar terbabit gagal datang ke sekolah kerana cirit birit dan perkara ini sudah dimaklumkan kepada guru melalui mesej dalam kumpulan Whatsapp.

Difahamkan, sebelum kejadian ‘ketuk ketampi’, pelajar tahun lima tersebut pernah mengalami keretakan di lutut selepas terjatuh ketika bermain bola sepak tiga bulan yang lalu. Imbasan di klinik menunjukkan keretakan tulang yang jelas. Doktor juga telah menasihatkan pelajar tersebut supaya tidak melakukan sebarang aktiviti fizikal yang berat.

Bagaimanapun, pada hari kejadian iaitu 18 Januari, pelajar tersebut yang masih belum sembuh daripada kecederaan lutut diminta untuk ketuk ketampi 30 kali. Dia yang tidak dapat menyelesaikan hukuman itu, mengadu kesakitan. Tetapi tidak diendahkan oleh gurunya, malah pelajar tersebut dituduh berbohong dan guru bertindak menumbuknya di bahagian dada.

Tidak lama selepas itu, pihak sekolah menelefon pihak keluarga dan meminta mereka untuk membawa pulang pelajar tersebut yang mengadu sakit di bahagian lutut. Ketika dijemput oleh datuknya, pelajar itu berada dalam keadaan teruk sehingga datuknya terpaksa mendukungnya ke arah motosikal.

Ibunya berkata dia kemudian membawa anaknya ke Hospital Tanah Merah pada 22 Jan dan doktor di sana merujuk ke Hospital Raja Perempuan Zainab II di Kota Bharu yang mana dia perlu menjalani pembedahan.

Walaupun pihak sekolah sudah tampil untuk memohon maaf dan memberi wang sumbangan, pihak keluarga merancang untuk melaporkan kepada pihak polis bagi membuat persediaan menghadapi sebarang kemungkinan. Ini selepas terdapat khabar angin yang mendakwa bahawa pihak sekolah tidak dipersalahkan atas kejadian itu – sesuatu yang telah menyebabkan pihak keluarga kecewa, katanya.


Pelajar Tajaan JPA Terima Pengiktirafan Tertinggi Di Pennsylvania State University

Ini merupakan satu berita yang membanggakan untuk rakyat Malaysia apabila seorang pelajar tajaan JPA mendapat pengiktirafan tertinggi di Pennsylvania State University.

Muhamad Saiful Hakimi Bin Daud, 24 tahun yang berasal dari Sungai Petani, Kedah telah menerima Anugerah Engineering Honor Marshal, College of Earth & Mineral Sciences, Pennsylvania State University. Malah, beliau merupakan pelajar pertama dari Malaysia yang menerima anugerah tertinggi itu dengan skor penuh Purata Nilai Gred Kumulatiff (PNGK) 4.0.

#Tahniah Kami kongsikan ucapan apresiasi pelajar tajaan JPA,Muhamad Saiful Hakimi bin Daud.Beliau merupakan pelajar Msia pertama menerima Anugerah Engineering Honor Marshal,College of Earth & Mineral Sciences,Pennsylvania State Uni. Moga kejayaan jadi pendorong kpd pelajar lain. pic.twitter.com/uw2LiHE60s

— Jab. Per. Awam (JPA) (@jpagov) May 8, 2019

Malah, menurut JPA, wakil pihak universiti tersebut turut memuji beliau atas pencapaian akademiknya serta memiliki kemahiran kepimpinan yang tinggi. Semoga kejayaan beliau akan memberi motivasi kepada anak muda untuk lebih berjaya pada masa akan datang. Syabas diucapkan.


Pelajar Tajaan MARA Cemerlang Di Universiti Arizona State

Awal bulan ini, seluruh rakyat Malaysia tumpang gembira dengan kejayaan Muhamad Saiful Hakimi Bin Daud yang berjaya menerima pengiktirafan tertinggi di Pennsylvania State University. Kini seorang lagi pelajar Malaysia, Maryam Balqis Abdul Rashid, 23, melakar kejayaan dalam bidang akademik.

Maryam yang merupakan pelajar tajaan MARA berjaya memperoleh keputusan CGPA 4.0 pada setiap semester dalam Ijazah Sarjana Muda jurusan Sustainability (Kelestarian) di Arizona State University (ASU). Menurut laporan Pejabat MARA Washington, Maryam merupakan bekas pelajar Sekolah Menengah Kebangsaan (P) Sri Aman, Petaling Jaya yang kemudian meneruskan pelajaran di peringkat asasi dalam program Asas Ijazah Amerika di Kolej INTEC, Shah Alam.

Maryam juga turut merangkul beberapa pengiktirafan di ASU seperti ‘Outstanding Graduate Award Spring 2019’, Anugerah Kecemerlangan Akademik sempena Perdana Scholar Awards 2018 dan program Frasier Global Mentorship. Tahniah Maryam.


Pelajar Tingkatan 1 Lancar Petisyen Mansuhkan Peraturan ‘Rambut Pendek’ Di Sekolah

Memori zaman persekolahan sama ada pahit atau manis menjadi satu memori yang tidak mungkin dapat dilupakan. Apakah peraturan sekolah yang anda teringin untuk ubah ketika dahulu?

Terbaharu, seorang pelajar tingkatan 1 iaitu Darrel James telah membuat satu petisyen secara atas talian untuk meminda peraturan rambut pendek bagi pelajar lelaki. Darrel James tujukan pertisyen tersebut kepada Perdana Menteri, Tun Dr Mahathir Mohamad.

Menerusi petisyen tersebut, Darrel mengatakan bahawa peraturan rambut panjang tidak munasabah kerana jika rambut melebihi paras telinga, menutupi dahi dan rambut melebihi paras hidung atau lebih 15 sentimeter dikira melanggar peraturan sekolah.

Malah, tidak membenarkan pelajar lelaki memiliki rambut panjang adalah satu diskriminasi kerana pelajar perempuan dibenarkan memiliki rambut panjang. Selain itu, Darrel juga berpendapat bahawa pembelajaran tidak akan dipengaruhi jika berambut panjang.

Tambahnya lagi, Kementerian Pendidikan seharusnya memberi fokus untuk memperbaiki persekitaran pembelajaran yang lebih baik dan bukannya kuatkuasakan peraturan remeh sebegini. Malah, dia juga mahu pelajar atau ibu bapa mereka dibenarkan untuk menentukan gaya rambut kerana mungkin ada keluarga yang kurang berkemampuan untuk keluarkan kos memotong rambut setiap bulan.

Setakat hari ini, petisyen tersebut telah mendapat sokongan sebanyak 642 dan jika anda ingin menyokong petisyen ini, anda boleh layari laman sesawang ini. Malah, pasti ada dalam kalangan anda yang pernah ‘kantoi’ ketika perhimpunan dan setiap kali spot check lalu rambut digunting oleh guru disiplin. Apakah pendapat anda mengenai cadangan yang disampaikan oleh pelajar ini?

Baca artikel lain yang berkaitan dengan isu pendidikan semasa di bawah.

Remaja Malaysia Cipta Sejarah Bakal Jadi Pelajar Termuda Di Royal College Of Surgeon Ireland

Ini Top 5 Perkara Paling Mengecewakan Apabila Kita Sudah Dewasa


Ada Apa Dengan Cinta Dan Rangga Pada 2014?

Masihkah anda ingat filem Ada Apa Dengan Cinta (AADC)?

Ia diterajui lakonan mantap Nicholas Saputra dan Dian Sastrowardoyo hingga pernah menjadi fenomena pada tahun 2002. Kisah Rangga dan Cinta berakhir di lapangan terbang kerana Rangga harus tinggal di Amerika.

Apa yang terjadi dengan Cinta dan Rangga setelah 12 tahun berlalu?

Sebuah mini drama lanjutan dari pengakhiran yang tergantung pada 2002 mengembalikan nostalgia peminat-peminat AADC dengan pembukaan bacaan puisi oleh Rangga.

Adalah cinta yang mengubah jalan dan waktu
Kerana cinta waktu terbagi dua
Denganmu dan rindu untuk mengembalikan masa
– Rangga

Kini 2014, Rangga di New York sebagai seorang jurnalis berjaya. Cinta pula masih di Indonesia dan bekerja dalam bidang publishing sebagai penulis majalah fashion.

Setelah 12 tahun terpisah satu sama lain, mereka akhirnya dapat bertemu kembali.

Detik tidak pernah melangkah mundur
Tapi kertas putih itu selalu ada
– Rangga

Waktu tidak pernah berjalan mundur
Dan hari tidak pernah terulang
Tetapi pagi selalu menawarkan cerita yang baru
– Cinta

Untuk semua pertanyaan yang belum sempat terjawab
– Rangga

Saksikan cerita lengkap pertemuan mereka di sini!

NOSTALGIA Ada Apa Dengan Cinta dengan barisan pelakon hebat: Nicholas Saputra, Dian Satrowardoyo, Adina Wirasti, Sissy Priscillia, Titi Kamal, dan Ladya Cheryl


Pelajar Tingkatan 6 Rugi RM22,300 Selepas Guna Wang Pusaka Ibu Untuk ‘Pelaburan’

Sindiket pelaburan cepat kaya sangat giat mencari mangsa menerusi platform permesejan seperti WhatsApp dan Telegram. Malah, mereka sedia menyasarkan sesiapa sahaja tanpa mengira latar belakang kerana lebih banyak wang yang boleh dikaut.

Menerusi laporan Sinar Harian, seorang pelajar Tingkatan Enam mengalami kerugian sebanyak RM22,300 ekoran terpedaya dengan tawaran keuntungan lumayan satu skim pelaburan yang tidak wujud menerusi Telegram.

Difahamkan mangsa adalah seorang remaja perempuan yang berusia 19 tahun pada 14 Disember 2022 lalu telah membayar RM1,000 sebagai modal untuk mendapatkan ID dan kata laluan ke laman web pelaburan itu.

Mangsa telah terjerat dengan janji manis di mana bakal menerima pulangan lumayan dalam masa tiga jam. Malah, mangsa mendakwa telah menerima pulangan berjumlah RM16,000 pada akaunnya menerusi semakan di laman pelaburan tersebut.

Bagaimanpun, mangsa perlu membuat pembayaran tambahan sebelum boleh mengeluarkan “wang” tersebut. Hal ini memaksa mangsa untuk menggunakan wang pusaka milik ibunya lalu diberikan kepada suspek. Mangsa telah membuat pembayaran sebanyak RM22,300 menerusi beberapa transaksi menerusinya.

Selepas gagal menerima wang pulangan yang dijanjikan, barulah mangsa menyedari bahawa skim pelaburan itu tidak wujud. Susulan itu, mangsa telah membuat laporan di Ibu Pejabat Daerah Bera pada Ahad lalu dan kes disiasat mengikut Seksyen 420 Kanun Keseksaan kerana menipu.


Pelajar UiTM Digantung Setahun Kerana Selfie Dan Ini Reaksi Di Twitter

Rata-rata zaman sekarang orang ramai sudah cukup mengenali perkataan selfie iaitu suatu perbuatan mengambil gambar sendiri tanpa bantuan orang lain secara ringkasnya.

Walaupun selfie dianggap cool dan chill bagi sesetengah pihak tapi tidak bagi pihak pengurusan UiTM yang memberi hukuman yang agak berat bagi salah seorang penuntutnya kerana selfie di atas pentas konvokesyen baru-baru ini.

Menurut laporan Harian Metro, pelajar tersebut Muhammad Hasrul Haris Mohd Radzi, 21 telah digantung pengajian selepas perbuatannya itu dianggap sebagai tidak menghormati etika majlis konvokesyen.

“Saya minta maaf jika tindakan saya ‘selfie’ atas pentas ketika istiadat konvokesyen berlangsung memalukan Universiti Teknologi Mara (UiTM), saya tidak mampu mengawal perasaan teruja dan seronok selepas menerima segulung diploma,” ujarnya.

Naib Canselor UiTM Tan Sri Prof Dr Sahol Hamid Abu Bakar mengesahkan graduan Diploma Fotografi berkenaan digantung untuk tempoh antara setahun atau dua selepas bertindak memalukan UiTM.

“Tindakan dia memalukan UiTM, pelajar diberi penerangan dan garis panduan sebelum memasuki dewan termasuk larangan selfie di atas pentas. Dia sepatutnya menghormati majlis dan pensyarah yang meraikannya,” jelas beliau.

Kami meninjau di laman media sosial terutama Twitter dan kebanyakkannya meluahkan perasaan tidak puas hati terhadap hukuman yang diberi. Dan ada yang membandingkan dengan peluang kedua yang diberi kepada pelajar pedofilia.

Pedophiles dapat second chance. Selfie time konvo kena gantung. Only in Malaysia. ???

BACA: Jenayah Pedophilia, Bersediakah Kita?

Selfie atas stage masa konvo dikatakan langgar adab.

So pondan² UiTM tu pakai heels, dress up kalah perempuan tak dikatakan langgar adab?

Malaysia, where taking selfies at a convo reception is worse than having 30,000 child porn materials in your computer. #MalaysiaBoleh

Ramai lagi student yang lebih memalukan UiTM, setakat selfie tu takyah kot nak gantung sampai setahun.

Nampaknya ambil selfie lebih serious dari disabitkan kesalahan pornografi kanak-kanak. Satu digantung. Satu diberi peluang sambung belajar

— Tuanbro Pak Bae Mung (@bongkersz) May 17, 2015

Salah seorang rakan Muhammad Hasrul pula mengatakan beliau sepatutnya diberi amaran lisan sahaja.

Kesian member kena gantung sijil pasal selfie masa konvo. That's a bit harsh, should've given only a stern warning. #MyTwoCents

Come on la UiTM, the punishment given was not necessary. Selfie on stage won't affect anything. A rigid warning is more than enough.

Dan akhir sekali, kami setuju dengan tweet di bawah:

Selfie time konvo pon dikira "memalukan UiTM" ?

Banyak benda lagi yang boleh memalukan UiTM. Selfie je pon.

— Hadi Nasution (@Had1Nasution) May 17, 2015

LIKE dan FOLLOW Vocket di Facebook serta Instagram


Pelajar UiTM Ini Berjaya Cipta Sejarah, Skor Markah Penuh Dalam Ujian Perakaunan Dunia

Cukup menbanggakan, walaupun tanpa sebarang asas dalam bidang perakaunan, seorang pelajar Universiti Teknologi Mara (UiTM) berjaya memperoleh markah 100 peratus bagi kertas FA1 Recording Financial Transaction dan berjaya mencipta sejarah dunia dengan menduduki tempat pertama dalam subjek tersebut.

Sebelum ini, pelajar yang bernama Hakeem Mohammad Akmal menduduki ujian Certified Accounting Technician (CAT)  yang dikelolakan oleh The Association of Chartered Certified Accountants (ACCA), United Kingdom.

Pencapaian itu melayakkan beliau dianugerahkan gelaran tertinggi di Malaysia dan di dunia oleh badan profesional perakaunan yang diiktiraf global, The Association of Chartered Certified Accountants (ACCA), United Kingdom.

A BIG congratulations to Hakeem Mohammad Akmal! Good job and continue making UiTM proud and visible in the world map of ACCA 🎊🎉👏🏻 pic.twitter.com/2Wf7bfyx0z

— DPAS @ FACT UiTM (@14DPAS) September 12, 2019

Beliau juga turut menerima ucapan tahniah daripada Jabatan Pengajian Perakaunan Profesional, Fakulti Perakaunan diatas pencapaian yang cemerlang itu.

Di laman Twitter DPAS @ FACT UiTM juga turut mengalungkan ucapan tahniah di atas kecemerlangannya itu.

Diharapkan kejayaan yang dicapai oleh Hakeem bin Mohammad Akmal menjadi pemangkin semangat kepada anak muda lain untuk terus mencipta kejayaan pada masa akan datang.

Terdahulu, UiTM berjaya membawa pulang gelaran juara untuk Pertandingan Koir Antarabangsa Copernicus Di Poland. Klik pautan di bawah untuk bacaan lanjut.

UiTM Bawa Pulang Gelaran Juara Pertandingan Koir Antarabangsa Copernicus Di Poland

UiTM Berjaya Jalin Kerjasama Dengan Al-Jazeera

Minggu Karyaone 22 Anjuran FiTA UiTM Bakal Berlangsung 4 Hingga 7 Disember Ini


Pelajar UiTM Lagi Rela Tangguh Istiadat Konvokesyen Daripada Ambil Skrol Guna ‘Green Screen’

Kebiasaan baharu yang diperkenalkan sejak wabak COVID-19 melanda negara telah menghalang beberapa acara besar dijalankan seperti biasa. Antara yang turut terkesan adalah majlis istiadat konvokesyen.

Seperti semua sedia maklum, konvokesyen adalah salah satu acara bersejarah buat mereka yang telah berhempas pulas selama beberapa tahun untuk menghabiskan pelajaran mereka.

Namun sejak kebiasaan baharu, majlis konvokesyen mungkin tidak dapat dijalankan seperti biasa – tiada lagi penjual bunga di tepi jalan, tiada lagi orang-orang yang berkumpul di luar dewan, tiada lagi balingan topi konvo bersama kawan-kawan.

UiTM buat convocation "temu janji" sbb pkp. Tolong jangan sia2kan 3 tahun aku mcm ni. pic.twitter.com/eb8OCOxl2H

— Zulfan Rahman (@stilpan_) June 24, 2020

Terbaharu, Universiti Teknologi Mara (UiTM) telah tampil dengan satu cadangan agar istiadat konvokesyen dijalankan menggunakan kaedah kebiasaan baharu. Dalam satu video yang berlegar di laman sosial, UiTM telah hadir dengan cadangan agar penggunaan ‘green screen’ sebagai alat utama untuk pesta konvokesyen pada masa akan datang.

Dalam satu perkongsian di laman Twitter, istiadat konvokesyen ini akan dijalankan secara ‘janji temu’ untuk pelajar diploma dan ijazah. Namun, cadangan ini kurang popular di kalangan para pelajar.

Video yang berdurasi lebih 1 minit ini telah dimuat naik dengan menunjukkan cara-cara kebiasaan baharu bagi istiadat konvokesyen yang telah dicadangkan oleh UiTM.

Minggu ni memang hati rasa tak sedap,sayu je..pastu tahu pulak uitm nak buat konvo temu janji tu,lagilah aku rasa down gila kot,mungkin org lain tak kisah tapi aku kisah bila dia buat konvo mcm tu,like seriously nak buat konvo mcm tu? 3 tahun setengah kot belajar..😭😭

— MERRYGOROUND (@dayahghafar) June 25, 2020

Aku rela lah tangguh konvo dri kena buat green screen tu. Aku ada trust issue sikit dgn editing uitm sbb dah prnh kena 😂

Mereka akan melalui proses saringan COVID-19 sebelum dibenarkan masuk ke kampus. Pelajar kemudiannya akan mengambil dan memakai jubah konvokesyen lalu merakam gambar di hadapan green screen.

Bagi para pelajar, cara ini tidak popular dan tidak dapat diterima kerana mereka tidak dapat merasa gah untuk berjalan di atas pentas sambil dilihat bangga oleh ibu bapa mereka setelah habis penat belajar.

Pelajar lain pula menyatakan bahawa mereka sanggup untuk menunggu istiadat konvokesyen dijalankan pada tarikh yang lain atau ditangguhkan saja pada tahun ini. Tetapi mereka tidak boleh menerima cara kebiasaan baharu istiadat konvokesyen ini.

Apa masalahnya kalau buat tahun depan? Kami boleh tunggu, takde masalah pon.

Panggung wayang boleh buka, semua boleh bukak. Convo tak boleh.

— Bella Hadid (@nabilfikran10) June 25, 2020

Dalam satu ciapan lain, difahamkan bahawa istiadat konvokesyen ini hanyalah cadangan yang diberi oleh pihak UiTM buat graduan bagi tahun 2020. Mereka yang tidak bersetuju sebenarnya masih boleh memberi maklum balas kepada pihak universiti.

Cara konvo ni mungkin akan diadakan untuk sesi konvokesyen yang sepatutnya berlangsung sepanjang 2020. You guys yang terlibat boleh isi survey ni utk nyatakan hasrat nak join ke tak & sebab.

Survey ni start harini sampai 30th June 2020 saja tau!! https://t.co/UHAbqE3oV1

Walaupon aku xbelajar tinggi ataupon xpernah convo, tapi alangkah seronok convo didendangkan dgn muzik gamelan, kata2 ucapan, nama dipetik dgn alunan nada terhormat, dan bersama2 rakan2 mengamit semula kenangan, nyanyi lagu universiti uitm dihatiku sepenuh hati..

— Choq Kodok 🅙 (@choqkodok) June 25, 2020

Dengan jumlah pelajar UiTM yang ramai. Boleh ke buat camni?. Tapi kalau setiap kampus dapat autonomi buat e-konvo sendiri mungkin lebih baik dan teratur.

P/S: kesian la depa tak dapat merasa kemeriahan pesta konvo dan gelora DATC 🤪 https://t.co/RoTNnGu9xV

Terdahulu, seorang pelajar tular di media sosial apabila dia memberi jawapan jujur ketika ditanya wartawan mengenai kebiasaan baharu dalam sistem persekolah. Klik pautan di bawah untuk membaca.

‘Tengok Drama Korea Dan Tidur’-Jawapan Jujur Pelajar Ini Undang Ketawa Netizen

Makan Dalam Kelas Dan Meja Berjarak Satu Meter Antara Norma Baru Sekolah Di Malaysia


Pelajar Undang-Undang Bakar Diri Di Stesen Minyak Segamat Selepas Kecewa Gagal Peperiksaan 3 Kali

Seorang pelajar lelaki berusia 24 tahun di Daerah Segamat, Johor cuba membunuh diri pada 17 April 2023 dengan membakar diri di sebuah stesen minyak.

Polis daerah Segamat dalam satu kenyataan berkata, mereka dimaklumkan mengenai kejadian itu sekitar jam 8 malam pada 17 April.

Polis dimaklumkan pelajar itu telah menyiram seluruh badannya dengan petrol dan menyalakan dirinya dengan pemetik api di sebuah stesen minyak di Jalan Ibrahim, Segamat.

Pemilik stesen minyak itu menyelamatkan pelajar itu dengan memadamkan api menggunakan alat pemadam api.

Video kejadian itu, yang telah tersebar dalam talian, menunjukkan api sedang dipadamkan.

Selepas api dipadamkan, polis berkata pelajar itu kemudiannya melarikan diri dan duduk di tengah jalan dalam satu lagi cubaan membunuh diri.

Seorang pemandu lori sempat memberhentikan kenderaannya tepat pada masanya untuk mengelak daripada merempuh lelaki tersebut.

Bagaimanapun, sebuah kereta di belakang hilang kawalan dan melanggar bahagian belakang lori sehingga menyebabkan kemalangan.

Menurut polis, pelajar itu akhirnya dihantar ke Hospital Segamat melalui ambulans untuk menerima rawatan.

Seorang doktor mengesahkan bahawa kira-kira 70 peratus daripada badan pelajar itu melecur.

Dia kini masih berada di hospital untuk menerima rawatan lanjut.

Siasatan awal mendapati pelajar itu cuba membunuh diri selepas dia gagal dalam peperiksaan Ijazah Sarjana Muda Undang-undang buat kali ketiga.

“[Pelajar itu] malu untuk berdepan dengan keluarganya dan ini menyebabkan dia cuba membunuh diri,” kata polis.

Siasatan terhadap punca sebenar kejadian masih diteruskan.

Polis juga telah memulakan siasatan di bawah Seksyen 309 Kanun Keseksaan.

Di bawah Seksyen undang-undang ini, sesiapa yang cuba membunuh diri boleh dipenjara sehingga setahun, denda, atau kedua-duanya sekali.


Pelajar UNIMAS Dari Kapit Terima Tawaran BMW Untuk Bentang Projek Di Austria

Pelajar UNIMAS, Franklin Lingga anak Abun yang berasal dari daerah Kapit, Sarawak telah menerima tawaran dari syarikat automotif terkenal dunia BMW untuk membentangkan ideanya mengenai projek teknologi semi-solar di Austria.

Bersama-sama Franklin, terdapat dua lagi individu yang terpilih untuk membentangkan idea berdasarkan cadangan yang dikemukakan masing-masing.

Apa yang membanggakan Malaysia khususnya rakyat Sarawak ialah projek yang diutarakan oleh Franklin dengan mudah meyakinkan pihak BMW untuk menerima projek tersebut sekaligus beliau diiktiraf oleh pihak BMW sebagai pakar teknologi automotif bermula 2021 hingga 2031 nanti.

Difahamkan projek tersebut merupakan salah satu projek futuristik perancangan dalam 100 tahun penubuhan syarikat tersebut menjelang 2045 nanti.

Pelajar yang mengambil jurusan Kejuruteraan Mekanikal dan Buatan itu telah membentangkan projek tersebut 23 November yang lalu dan difahamkan kini beliau masih berada di sana. Tahniah Franklin.


Pelajar UNIMAS Terima Tawaran Kontrak 10 Tahun Daripada BMW

Pelajar tahun 3 jurusan Kejuruteraan Mekanikal dan Buatan dari Universiti Malaysia Sarawak (UNIMAS), Franklin Lingga anak Abun baru-baru ini telah menerima tawaran untuk membentangkan projek teknologi semi-solar kepada syarikat automotif terkenal, BMW di Austria.

Kini satu lagi berita baik yang pastinya membanggakan rakyat Malaysia adalah beliau berjaya menerima tawaran kontrak 10 tahun untuk berkhidmat bersama BMW sebagai pakar teknologi automotif. Franklin akan menerima surat tawaran rasmi daripada pihak BMW dalam masa 2 minggu lagi.

Sebelumnya, beliau merupakan salah seorang daripada 3 finalis yang terpilih untuk membentangkan projek bersama-sama dengan dua orang jurutera dari Jerman dan Korea Selatan.

Franklin dijadualkan untuk terbang ke Munich pada bulan Mac tahun hadapan untuk menandatangani kontrak kerja 10 tahun dan akan diberikan jawatan pakar teknologi automotif bermula pada tahun 2021 nanti. Setakat ini Franklin akui banyak persiapan dan urusan yang perlu diselesaikan terlebih dahulu seperti menamatkan penganjiannya di UNIMAS pada tahun 2020. Tahniah Franklin!


8 Cara Pelajar Universiti Boleh Buat Duit Sambil Asah Softskill

Ada kawan tanya, macam mana nak buat duit waktu belajar tanpa kerja bawah orang. Dan alang-alang sekarang musim budak budak baru daftar uni, nah  panduan untuk tidak hidup papa kedana.

(Aku tahu zaman sekarang student ramai dah masuk dalam bidang bisnes, dropship yang lagi senang. Tapi apa yang aku kongsi bawah ini lebih kepada nak asah skill in real life dan softskill  membuat jaringan dengan masyarakat.)

Bagi akulah, rezeki Tuhan luas dan senang sangat nak cari. Mau atau tak mau ja bergantung kepada diri kita sendiri. Sini aku lampirkan pilihan untuk cari duit poket kalau hang ada komitmen lain (masih belajar).

Mungkin ada yang dah tau lantak kau lah. Aku nak kongsi pada yang tak tau.

Benda ini sesuai jika hang ada kereta sendiri. Aset yang paling power sebagai seorang student.

Dah alang-alang setiap hari akan ke kelas, iklankan kepada siswa-siswa lain yang hang ada buat servis hantar ke kampus-balik ke asrama atau rumah sewa. Bayaran per ride dan cuba letakkan fixed amount.

Misal kata dari rumah aku ke kampus dalam 5km. Dan aku akan melalui dua buah perumahan pelajar dalam perjalanan ke kelas setiap hari.

Setiap hari akan ada pelajar lain yang nak tumpang dan aku ambil caj RM5 per ride.

Dekat situ dah cut perbelanjaan minyak hari-hari ke kelas. Dan pada masa yang sama hang ada peluang untuk bina jaringan – tak kisahlah jaringan kawan baru mahupun jaringan bakal bini hmm.

Anggaran untung – RM50 sehari kalau minima 6 trip.

Cara kedua – ambil upah runner barang dapur atau barang keperluan.

Bila alang-alang hang singgah supermarket, iklankan kepada kawan-kawan pelajar apa benda nak beli.

Yang paling dapat sambutan adalah mineral water satu karton.

Hang ambillah sikit upah per item dalam seringgit dua. Orang pemalas nak pergi tu mesti tak kisah punya. Kalau 10 karton hang dah dapat 20 ringgit sekali pergi.

Nature student ni perangai depa kuat melantak.

Letaklah bijih timah dalam nasi pun mungkin depa akan buat lauk (*gurau – kang ada pembaris pergi letak betul-betul).

Kat sini hang akan ada peluang yang besar. Salah satunya – beli microwave sendiri (ini aset). Takat RM250 dah boleh dapat sebijik yang ok.

Dengan oven ni macam-macam benda boleh buat. Daripada roti, lasagna, kebab, piza sampailah ke kek.

Buat. Kalau tak reti bake atau masak boleh prektis. Alah takat shawarma tu apalah yang susah sangat. Alasan tak ada resepi? Tu hang pi scroll  Facebook belungguk resipi-resipi aneh dan power.

Letak di kafe atau surau. Sah-sah licin pelahap semua tu habiskan. Anggaran untung – RM50 sehari.

Kalau rumah sewa ada tanah, tanamlah sayur atau apa-apa yang berbakti kepada tanah.

Misal kata sayur, dah ranum hang pi pasar tani hujung minggu jual. Redah je mampus pi orang nak cakap apa.

Sewa tukang kebun kampus kau punya mesin rumput (kautim dengan dia), pergi ambil upah bersihkan laman jiran tu.

Dah alang-alang laman rumah dia macam reban, tawarkan dia untuk clearkan laman.

Dua, pergi cakap ke jiran tu yang hang tawar servis kemas-mop-cuci rumah hari minggu. Daripada habis masa hari minggu dengan Dota je, ye dok?

Jiran tu mesti mau punyalah sebab kesian dekat hang, takpun dia pemalas nak kemas rumah sendiri macam aku.

Upah boleh ambil bergantung pada besar rumah. Sehari boleh jejak seratus dua kalau hang power mengayat.

Hang terer menjahit? Power. Ambil upah jahit tepi waktu hujung minggu pun hang dah boleh hidup senang tak harapkan Megi buat alas perut.

Student ni ada satu power yang mistik. Iyelah nama pun student, maka kat situ depa simpati kat hang.

Dan hang ada peluang jual servis dengan senang hati.

Tak kiralah servis tolong cuci kereta luar dalam ke, servis tolong abang kakak yang tengah kusut FYP tu ke, kalau hang power design, buat service design event atau logo (ini aku cakap memang masyuk).

Buatlah servis apa pun, asalkan bukan servis jual badan dan servis kunyit.

Kalau hang tu power Arab, boleh buat tutor untuk STAM, takpun kalau power ngaji boleh ajar makcik-makcik baca Quran malam-malam atau hujung minggu.

Jangan berkira upah sebab hang kongsi ilmu. Tu upah dekat akhirat lagi banyak Tuhan bagi. *Allahu.*

Pandai-pandailah hang tambah sendiri. Takkan semua benda nak kena ajar.

Loloskan diri anda daripada bergantung kepada duit PTPTN atau Mara. Setakat elaun sebulan RM600 tu apalah sangat.


Pelakon ‘500 Days Of Summer’ Ini Cari Individu Boleh Berbahasa Melayu Di Facebook

Sering bermimpi dan bercita-cita untuk bekerjasama dengan bintang Hollywood terkenal?

Mungkin inilah masanya untuk anda merealisasikan impian dan cita-cita yang lama terpendam sebelum ini dengan terlibat dalam projek terbaru yang dipromosikan pelakon terkenal Joseph Gordon-Levitt di akaun Facebooknya hari ini.

Dalam satu perkongsian yang dibuat beberapa jam lepas, Gordon-Levitt yang popular dengan lakonannya dalam filem blockbuster seperti 500 Days of Summer, Inception dan Don Jon kini sedang mencari sesiapa sahaja yang boleh berbahasa Melayu untuk membantu beliau.

“Ada sesiapa di sini boleh bertutur dalam bahasa Melayu? Saya sedang mencari sesiapa yang boleh bertutur dalam bahasa Melayu?

“Saya hanya perlukan seseorang untuk merakam dengan membaca satu perkataan sahaja dalam Bahasa Melayu untuk projek seterusnya,” tulisnya dalam hantaran itu.

Tidak mahu terlepas peluang keemasan bekerjasama dengan beliau, kami kemudiannya mengakses pautan yang diberikan beliau untuk turut serta dalam projek tersebut.

Sejurus membuka pautan tersebut, kami mendapati anda hanya perlu menyumbangkan suara anda bagi tujuan rakaman dan paling menarik, anda hanya diperlukan untuk menyebut perkataan ‘poetry’ dalam Bahasa Melayu.

Arahan yang muncul di halaman tersebut hanya meminta anda untuk ‘merakam diri anda mengucapkan perkataan poetry (sajak/syair) dalam bahasa anda’.

Selepas merakam suara anda menyebut sajak atau syair sama ada menggunakna aplikasi perakam di telefon pintar atau di komputer, anda hanya perlu memuat naik rakaman tersebut dan mengisi beberapa maklumat ringkas.

Selepas selesai memuat naik rakaman suara, anda akan dimaklumkan rakaman tersebut telah berjaya dan menerima ucapan terima kasih daripada laman HITRECORD tersebut.

Walaupun tidak dinyatakan dengan lebih lanjut mengenai projek tersebut, namun siapa tahu jika suara anda terpilih mungkin ini boleh menjadi sesuatu yang bermakna dan membanggakan.

Siapa tahu anda juga boleh terlibat dengan produksi terkenal seperti pelakon dari Malaysia ini yang terlibat dengan filem Peninsula sebelum ini. Baca mengenai kejayannya di pautan di bawah.

Kemunculan Pelakon Malaysia Dalam Filem Sekuel ‘Train To Busan’ Buat Netizen Teruja

Pelakon Malaysia Ini Kongsi Bagaimana Beliau Mendapatkan Watak ‘Major Jane’ Dalam Peninsula


Pelakon 7 Hari Mencintaiku 2, Idris Mat Diah Meninggal Dunia

Sebuah berita yang mengejutkan buat industri hiburan negara apabila pelakon drama 7 hari Mencintaiku 2, Pak Andak atau nama sebenar Idris Mat Diah dilaporkan meninggal dunia di Putrajaya, kira-kira jam 2.30 pagi tadi. Berita ini disahkan oleh anak bongsunya, Nur Muliyani.

Berkongsi detik sebelum bapanya meninggal dunia, Nur Muliyani memaklumkan ibunya, Che Hawa Abu Bakar mendapati bapanya berada dalam keadaan lemah kira-kira jam 2 pagi di ruang menonton televisyen.

Melihat keadaan sedemikian mereka segera menghubungi ambulan dan bantuan pernafasan segera diberi pasukan kecemasan. Walau bagaimanapun, bapanya tidak dapat diselamatkan lagi dan disahkan meninggal dunia.

Difahamkan Allahyarham merupakan seorang penghidap kencing manis walau bagaimanapun keadaannya sangat terkawal sebelum ini. Pihak keluarga juga mendapati beliau kurang selera makan sejak akhir-akhir ini. Allayarham Idris telah meninggalkan seorang balu serta dua cahaya mata.

Jenazah dibawa ke Masjid al-Faizin, Kepong untuk dimandi dan dikafankan. Jenazah dijangka dikebumikan sebelum Zuhur di Tanah Perkuburan Islam Bukit Lagong, Kepong.

Antara drama yang dilakonkan Allahyarham adalah Cucu Tauke Beras, Menantu Bilal, Andainya Takdir dan Zahir Tak Terucap. Selain berlakon, beliau turut berkhdimat sebagai pustakawan di Perbadanan Kemajuan Filem Nasional Malaysia (FINAS) pada era 1980-an.

Pada minggu lalu industri hiburan negara dikejutkan dengan pemergian bintang program realiti TV iaitu Sandra Dianne.

Bintang Program Realiti TV, Sandra Dianne Meninggal Dunia

Bintang Utama Black Panther, Chadwick Boseman Meninggal Dunia


Ada Apa Dengan #HiByeMama Yang Kini Trending Di Twitter

Peminat drama Korea pasti tidak terlepas untuk menonton drama Hi Bye, Mama yang menyentuh emosi ramai orang. Malah, selepas seminggu tiada episod baru drama tersebut, pada hujung minggu yang lalu drama Hi Bye, Mama tampil dengan episod baru pasti buat penonton berasa teruja.

Terbaharu, #HiByeMama trending di Twitter dan buat anda yang tidak pernah menonton drama tersebut pasti tertanya-tanya apa yang menarik sangat drama tersebut sehingga trending. Malah, drama Hi Bye, Mama ini merupakan top 4 di Netflix saat ini.

Untuk pengetahuan anda, drama tersebut mengisahkan tentang Cha Yu-ri (Kim Tae-hee), seorang ibu yang meninggal dunia dalam kemalangan tragis lima tahun lalu dan diberi peluang untuk kembali kepada suami dan anaknya sebagai manusia selama 49 hari.

Peluang tersebut diberikan kepada Cha Yu-ri kerana tidak  tenang meninggalkan dunia sebelum boleh memeluk anaknya sendiri walaupun sudah 5 tahun menjadi hantu. Apabila Cha Yu-ri kembali menjadi manusia mencetuskan pelbagai reaksi daripada semua orang.

Anda kena tonton sendiri untuk ketahui cerita drama Hi Bye, Mama yang menyedihkan ini. Menariknya, dalam episod terbaharu yang ditayangkan berjaya membuat penonton beremosi dan inginkan Cha Yu-ri bahagia bersama keluarganya tetapi di satu sisi kesian dengan isteri baru suaminya iaitu Oh Min Jeong.

Malah, para netizen turut mengatakan tidak ingin saat-saat gembira bertukar menjadi sedih terutama sekali selepas sneak preview episod akan datang menunjukkan Cha Yu-ri meluangkan masa bersama-sama suami dan anaknya serta kelihatan sangat gembira.

he just found out that yuri has been with him since she died and now he found out that she’s gonna die again? WAIT LET ME GET MY BOX OF TISSUES 😭#HiByeMama pic.twitter.com/zjhrnh04Gm

— kdrama enthusiast ♥ (@iukdramas) April 12, 2020

aku dh habis tgok hibyemama smpai ep14..hmmmm i want yuri hidup tp at the same time xnak die hidup sbb minjeong..so xtahu r aku nk ending mcm mne..huhuhu..aku start nangis ep12..

— 💙TIQ4H💙 (@yakobsdaughter) April 13, 2020

Don't turn Happy Moments into sad Memories please #HiByeMama pic.twitter.com/aQzDxC2Dqf

— kdrama moots (@kdramaking_) April 13, 2020

let me remind you again that this scene really broke my heart into pieces. look at how intense the anxiety attack is. look at how desperately he’s trying to really control it. look. #HiByeMama pic.twitter.com/NjJaRKWE5v

pil-seung's family were all about their son but at the end of the day they turned out to be selfless people as well! they made the choice to sacrifice themselves to help seowoo & return the kindness that Yuri showed them i will smh miss them😭 •#HiByeMama• pic.twitter.com/8awfJHPg4T

Akan tetapi, pandangan mata suaminya iaitu Jo Kang-hwa terlihat kesedihan dimana dia sudah tahu bahawa Cha Yu-ri akan meninggal dunia sekali lagi. Berikutan itu, para netizen mengatakan bahawa mereka menangis melihat episod semalam kerana keluarga hantu yang mementingkan diri bertindak membantu Cha Yu-ri dan menyebabkan mereka dihantar ke ‘atas’.

Mungkin disebabkan drama ini sudah hampir ke penghujungnya, maka lebih banyak emosi disuntikkan dalam drama ini. Bagi anda yang menonton drama ini, adakah anda ingin Cha Yu-ri kembali jadi manusia dan bahagia bersama suami dan anaknya atau sebaliknya? Sama-sama kita nantikan!

snippets for ep 15. idk if this is a sign of happy ending or just a calm before the storm. yuri and ganghwa deserves to be happy and so minjeong.

the journey ahead is surely a rollercoaster of emotions #hibyemama pic.twitter.com/PWtvSccB7M

Please Happy Ending 😭😭😭#HiByeMama pic.twitter.com/DUOqTDNrb7

— Ulfa Arianti (@ksoo_do21) April 12, 2020

the preview is giving me mixed feelings on one hand I’m happy for yuri cause she deserves time with seowoo❤ but on the theres it seems like they gonna make her go up 😔 #HiByeMama #HiByeMamaNetflix pic.twitter.com/pWQDVmGvAL

Sementara itu, jika anda tidak tahu ingin tonton apa di Netflix, anda boleh pertimbangkan untuk tonton The Platform. Klik pautan di bawah untuk ketahui lebih lanjut.

Ulasan The Platform, Filem ‘Mind Blown’ Netflix Yang Trending Nombor Satu Di Malaysia

Tiada Musim Kedua, Siri Netflix Messiah Yang Penuh Kontroversi Sah Dibatalkan

Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?


Pelakon Alec Baldwin Menembak Maut Seorang Krew Di Set Filem ‘Rust’

Pelakon terkenal Alec Baldwin melepaskan tembakan sewaktu pengambaran filem di New Mexico sehingga membunuh pengarah sinematografi dan mencederakan pengarah filem tersebut, lapor The New York Times. Kejadian itu terjadi sewaktu pelakon tersebut menjalani latihan dalam salah satu babak filem ‘Rust’, kini pihak polis sedang menyiasat punca kejadian.

Pengarah sinematografi, Halyna Hutchins, yang berusia 42 tahun meninggal dunia di hospital dan pengarahnya, Joel Souza, berusia 48, cedera pada kejadian yang berlaku pada 1:50 tengahari. Polis kini sedang giat menemu ramah saksi yang berada di lokasi bagi menentukan bagaimana kejadian itu berlaku.

Seorang pengawai Sheriff berkata setakat ini tiada apa-apa pertuduhan dikenakan kepada pelakon terbabit. Manakala Penerbit filem dan wakil filem ‘Rust’ masih belum mengeluarkan apa-apa kenyataan mengenai kejadian tersebut.

Melalui laporan media antarabangsa, Hutchins sempat diterbangkan ke Hospital Universiti New Mexico di Albuquerque, di mana dia kemudian meninggal dunia. Manakala pengarah, Souza dibawa ke Pusat Perubatan Wilayah Christus St. Vincent di Santa Fe. Namun sehingga kini tiada apa-apa kenyataan rasmi adakah kecederaan yang dialami oleh beliau parah atau sebaliknya.

Menurut laporan, Hutchins berasal dari Ukraine dan dibesarkan di pangkalan tentera Soviet di Arctic Circle. Dia memegang ijazah dalam bidang jurnalisme di Ukraine dan ijazah filem di Los Angeles. Di laman Instagram miliknya, kelihatan banyak gambar yang dimuat naik mengenai kerjanya di dalam filem ‘Rust’.

“Rust” adalah filem mengenai seorang budak lelaki berusia 13 tahun yang sedang dalam pelarian bersama dengan datuknya setelah membunuh seorang peternak secara tidak sengaja.

Untuk rekod, ini bukanlah kali pertama kejadian seperti ini terjadi. Pada tahun 1993, pelakon Brandon Lee, anak lelaki Bruce Lee, ditembak dan terbunuh dalam salah satu adegan filem. Pada tahun 1984, pelakon Jon-Erik Hexum secara tidak sengaja menembak dirinya sendiri dan mati dalam satu adegan TV.

Untuk rekod, Baldwin, pemenang Anugerah Emmy, telah membintangi banyak filem, drama dan rancangan televisyen. Dia juga pernah berlakon menjadi Donald J. Trump di “Saturday Night Live” dengan rambut palsu yang dibuat khas.

15 filem Malaysia ini menonjolkan ‘Surrealisme’, simbolik interprestasi dan komunikasi dalam pawagam. Klik pautan di bawah untuk membaca.

15 Filem Malaysia Ini Menonjolkan “Surrealisme”, Simbolik Interpretasi Dan Komunikasi Dalam Pawagam

25 Filem Terbaik Hollywood Yang Perlu Anda Tonton Sepanjang Tahun 2017


Pelakon ‘Avengers: Infinity War’ Menyanyikan Lagu Tema Brady Bunch

Bersempena dengan tayangan Avengers: Infinity War, beberapa barisan pelakon utama filem ini telah membawakan lagu tema Brady Bunch versi ‘Avengers’. Video ini ditayangkan secara rasmi melalui laman YouTube The Tonight Show Starring Jimmy Fallon. Tonton video ini untuk melihat keriangan barisan para pelakon menyanyikan lagu yang agak ceria ini.


Pelakon ‘Avengers: Infinity War’ Tidak Mendapat Layanan Istimewa Di China

Semalam berlangsungnya Red Carpet Fan Event untuk para peminat Marvel di Shanghai. Robert Downey Jr, Tom Holland, Tom Hiddleston, Mark Ruffalo Dan pengarah Joe Russo hadir untuk meet & greet ini yang berlangsung di Shanghai Disney Resort.

This totally just happened… Thank you and goodbye #Shanghai… @avengers #INFINITYWAR #WORLDTOUR2018 #TeamStark #IronSpider #IronBanner #IronLoki @therussobrothers @tomholland2013 @twhiddleston 📸credit @jimmy_rich grooming @davynewkirk styling @jeanneyangstyle

A post shared by  Robert Downey Jr. (@robertdowneyjr) on Apr 19, 2018 at 8:27am PDT

Ianya berjalan lancar sehinggalah pengacara majlis menjemput penyanyi dan selebriti yang terkenal di China untuk sama-sama berkongsi pentas dengan para pelakon Avengers ini. Jika di tempat lain, spotlight hanyalah kepada pelakon Avengers tetapi tidak di sini apabila mereka ‘disisihkan’ untuk memberi ruang kepada selebriti tempatan.

Walaupun mereka nampak tidak kisah, tetapi peminat di China sendiri turut tidak berpuas hati kenapa pelakon Avengers yang dijemput khas dari luar diperlakukan sedemikian rupa. Ramai yang mengecam penganjur dan penaja majlis yang tetap mahu menyelit artis-artis tempatan dalam Fan Event ini. Lihat video yang dirakam pada fan event ini di bawah.

China sponsors and promotion team of Marvel #InfinityWar premiere is so disappointing! We don’t need a concert of irrelevant Singers! Their fans don’t know about Marvel but they hold the most of the tickets and they may be SPOILERS after watching the clip. @MarvelStudios @Marvel pic.twitter.com/1ba446FSxH

— Juicely猪事喱 (@zsy_hp_1992) April 16, 2018

Namun flow perjalanan fan event ini sudah pun ditetapkan oleh Marvel China. Tidak dinafikan, pasaran filem China adalah lubuk emas untuk filem dari Hollywood dan mungkin pihak Marvel China sudah mempunyai sebab tersendiri untuk susunan perjalanan fan event ini.

Tetapi tetap ianya sesuatu yang awkward untuk dilihat. Sementara itu, Joe Russo turut menyindir seorang DJ dari Singapura kerana bertanya soalan bodoh dan membuat spoiler filem Avengers: Infinity War.


Pelakon Berbakat Ini Bela Kerbau Dan Tanam Pisang Demi Masa Depan

Pelakon Amerul Affendi memberitahu dia kini menceburi bidang penternakan dan pertanian yang diusahakan secara serius bersama bapanya di Temerloh, Pahang.

Amerul atau nama sebenarnya, Mohd Amerul Affendi Mohd Mawardi, 30, berkata, ia merupakan salah satu perancangan awal daripada segi ekonomi dan masa depan keluarganya.

“Kita tahu pendapatan dalam bidang seni ini tidak menentu dan kita juga tidak tahu sampai bila boleh bekerja dalam industri ini, jadi saya cuba menceburi bidang pertanian dan peternakaan kerbau secara kecil-kecilan.

“Ini juga untuk masa depan keluarga dengan ekonomi pun tidak menentu, lebih baik saya bermula sekarang,” ujarnya kepada mStar Online.

Amerul yang baharu memulakan bidang itu sejak beberapa bulan lalu kini sudah mempunyai hampir 30 ekor kerbau.

Selain itu, turut mengusahakan tanaman kelapa sawit dan pisang di tanah milik keluarga mereka.

“Alhamdulillah, kami beli sikit-sikit, seekor kerbau baru RM1,000 seekor yang kecil dan berhasrat untuk jual pada Hari Raya Haji nanti.

“Saya juga usahakan tanaman kelapa sawit dan pisang serta beberapa tanaman lain. Saya buat atas tanah keluarga serta pakcik saya yang tidak diusahakan sebelum ini,” ujarnya.

Jelas Amerul, dia kerap pulang ke kampung halamannya itu bagi membantu bapa serta beberapa pekerja yang menguruskan ladang tersebut.

“Kalau tiada kerja saya akan berada di kampung untuk bantu apa yang patut, sekarang bapa saya yang uruskan dengan beberapa pekerja,” ujarnya.

Dalam pada itu, Amerul yang memenangi Anugerah Pelakon Pembantu Lelaki Terbaik di Festival Filem Malaysia 27 (FFM27) menerusi filem Terbaik Dari Langit ini berkata, dia tidak pernah berharap untuk memeggang watak utama di mana-mana drama atau filem.

Katanya, biarpun mempunyai bakat dan ilmu dalam bidang lakonanan, Amerul sedar tidak mempunyai wajah yang kacak menyukarkan untuk memeggang watak utama.

“Saya tidak terfikir dan bermimpi untuk dapat jadi hero, saya tahu untuk main watak utama perlu pakej yang lengkap bukan sahaja ilmu dan bakat semata-mata,” ujarnya.

Dalam perkembangan lain, Amerul turut terlibat dalam menjayakan teater Bikers Kental arahan Nazrul Asyraff pada 23 hingga 31 Januari ini di Panggung Sari, Istana Budaya.

LIKE dan FOLLOW Vocket di Facebook serta Instagram


Pelakon Bollywood, Irrfan Khan Meninggal Dunia Pada Umur 53 Tahun

Berita sedih datang dari dunia filem India. Pelakon Bollywood, Irrfan Khan, yang terkenal di peringkat antarabangsa kerana peranannya dalam Slumdog Millionaire dan Jurassic World, telah meninggal dunia pada usia 53 tahun.

Khan meninggal di sebuah hospital di kota barat Mumbai, menurut ejennya, seperti yang dikutip oleh BBC.

Pada tahun 2018, pelakon itu menyiarkan di Twitternya bahawa dia didiagnosis dengan penyakit kanser. Disebabkan itu, dia telah menjalani terapi perubatan di sebuah hospital di sekitar London.

Dua bulan setelah dia mengumumkan diagnosisnya, dia menulis surat terbuka mengenai pengalamannya dengan penyakit kanser. Menurutnya, dia merasakan ‘intensiti’ kesakitannya dan ‘ketidakpastian’ dalam hidupnya – di mana dia dilaporkan pasrah dengan nasib yang menimpa dirinya.

Surat terbuka itu mendapat sambutan dari peminatnya.

Untuk berita yang menyedihkan itu, sejumlah bintang dan ahli politik Bollywood memberi penghormatan terakhir kepada Irrfan Khan di media sosial.

“Bakat luar biasa … rakan sekerja yang ramah … penyumbang produktif dalam dunia filem … meninggalkan kita terlalu cepat … kehilangan yang besar,” ujar Amitabh Bachchan.

Pada tahun 2013, Khan memenangi Anugerah Filem Nasional India kerana peranan utamanya dalam Paan Singh Tomar, sebuah filem biografi mengenai atlet terkenal yang menjadi penyamun.

Untuk bacaan lanjut mengenai berita semasa, klik pautan di bawah.

PKP Fasa 4 Benarkan Orang Ramai Keluar Secara Dua Orang Serentak

Netizen Indonesia ‘Serang’ Instagram KKM Gara-Gara Salah Faham Kes Import COVID-19

Pemimpin Demo Anti-Lockdown Di Amerika Syarikat Dijangkiti COVID-19


Pelakon British Ini Mahu Transgender Ganti Daniel Craig Sebagai James Bond

Isu untuk siapa yang bakal menggantikan Daniel Craig sebagai James Bond dirumitkan lagi apabila ada yang berpendapat watak berkenaan patut diberikan kepada pelakon transgender.

Cadangan itu disuarakan oleh pelakon dari England, Dominic West. Ketika mengulas perkara berkenaan kepada The Sunday Times, beliau berkata Hannah Graf, pegawai tentera transgender boleh melakonkan watak James Bond selepas ini.

Another lovely video from our friends at @salty.world ❤🏳🌈👫💋 . . The hubby @jake_graf5 and I talking trans dating.😊 . . #trans #couple #dating #transgender #beautiful #pictureday #pictureoftheday #lgbt #live #love #smile #salty #happy #lucky #ftm #mtf #motivation

A post shared by  Hannah Graf (@hannahw253) on Dec 19, 2018 at 5:03am PST

“Bagi saya beliau cantik dan boleh menjadi Bond yang seterusnya. Ianya satu idea yang baik kerana sebenarnya, banyak golongan transgender yang menjadi askar,” kata Dominic. Hannah Graf turut berbesar hati apabila pelakon berkenaan menggambarkan dirinya layak untuk menjadi James Bond.

Tidak pasti mengapa transgender layak untuk melakonkan watak Bond. Mungkin kerana beliau boleh menyamar sebagai lelaki dan juga perempuan dengan jayanya? Namun peminat lebih suka dengan idea James Bond adalah seorang lelaki kulit hitam dengan pelakon Idris Elba menjadi favourite untuk menggantikan Daniel Craig.

Harapnya perkara ini sekadar cadangan dan tidak menjadi kenyataan. Filem James Bond ’25’ akan ditayangkan pada Februari 2020 dan mungkin penampilan terakhir Daniel Craig sebagai James Bond. Siapa pula yang anda mahu lihat untuk gantikan Daniel?

#RealDeal. Nak dapatkan handphone power 8GB RAM + 128GB Storage? Jom tonton video ini.


Pelakon Chapman To Beri Peringatan Kepada Kerajaan Hong Kong Jangan ‘Claim’ Kejayaan Michelle Yeoh

Kemenangan Michelle Yeoh sebagai pelakon Asia pertama merangkul trofi Anugerah Oscar semalam telah menjadi topik perbualan utama dunia apabila menjadi wakil pertama dari rantau Asia yang memenangi anugerah berprestij industri perfilemen dunia.

Pelakon Hong Kong, Chapman To Man Chak ada memuat naik hantaran Facebook memberi peringatan kepada kerajaan Hong Kong bahawa Michelle Yeoh berasal dari Malaysia dan tidak ‘claim‘ berasal dari negara mereka.

“Satu peringatan buat kerajaan Hong Kong. Michelle Yeoh ialah rakyat Malaysia. Jangan ambil kesempatan dan mendakwa beliau rakyat Hong Kong,” petik hantaran Facebook yang dikongsikannya semalam.

Hantaran Facebook itu dikongsikan apabila pada bulan Januari lalu Setiausaha Kebudayaan, Sukan dan Pelancongan Hong Kong, Kevin Yeung mengucapkan tahniah kepada Michelle Yeoh atas kemenangannya Anugerah Golden Globe dan memanggilnya pelakon berasal dari Ipoh itu sebagai ‘pelakon Hong Kong’.

Kenyataan Kevin itu mengundang rasa kurang senang netizen Malaysia dan orang ramai berkongsikan fakta mengenai dari mana Michelle Yeoh mulakan kariernya sebagai seorang pelakon.

Setakat artikel ini ditulis hantaran Chapman To itu telah mendapat lebih 52,000 tanda suka dan hampir 1,000 kali perkongsian daripada pengguna Facebook.


Pelakon Dan Pelawak Terkenal Accapan Meninggal Dunia

Pelakon dan pelawak terkenal, Accapan atau nama sebenarnya, Samynathan Rethinam, 60 tahun meninggal dunia akibat masalah kegagalan buah pinggang, pada jam 2.43 pagi tadi.

Menurut anak bongsunya, Yhuveneshwary memberitahu, mendiang ayahnya atau nama sebenarnya, Samynathan Rethinam menghembuskan nafas terakhir di sisi ahli keluarga di rumahnya di Taman Puchong Utama akibat kegagalan buah pinggang. Accapan meninggalkan seorang balu, Yogeswari Subramaniam, 53, dan tiga anak iaitu Vikneshwaran, 31, Dhineshwaran, 28, dan Yhuveneshwary, 24.

Mendiang Accapan adalah pelawak berbangsa India yang sangat dikenali dalam industri hiburan tempatan sejak era 1970-an antara filem dan drama popular mendiang berlakon ialah Mira Edora, Sejati, Adik, Rimba Malam dan Pi Mai Pi Mai Tang Tu.


Pelakon Dan Pengarah Isma Yusoof Akui Dirinya Transgender Secara Terbuka

Pelakon dan pengarah, Isma Yusoof baru-baru ini menjadi perbualan di media sosial selepas beliau dilaporkan mengaku dirinya adalah seorang pondan atau transgender.

Laporan itu timbul selepas beliau berkongsikan pengakuan secara terbuka melalui satu hantaran video berserta kapsyen “Saya bangga saya PONDAN. Saya hanya tertarik kepada Lelaki Maskulin. Insyaallah” di akaun Instagram miliknya.

Perkataan pondan merujuk kepada orang yang bersifat seperti lelaki dan perempuan atau lelaki dan perempuan yang bertingkah laku atau berpakaian seperti perempuan atau sebaliknya.

“Let me tell you straight guys, ya saya memang pondan, saya pondan dari kecil sejak azali. Kalau anda tengok gambar-gambar Isma masa kecil memang dah pose tu macam dah pondan atau peremupuan dah.

“Cuma korang ni korang base on lakonan Isma tau. Of course la Isma masuk dalam industri watak-watak yang diberikan watak straight,” kongsinya.

Menerusi hantaran tersebut juga Isma menjelaskan dia selesa dengan keadaan dirinya ketika ini dan tidak akan mengubah penampilannya.

“Dengan mengatakan saya accept (menerima keadaan diri), saya mengaku saya tidak mempunyai perasaan kepada wanita.

“[…] dalam diri saya adalah wanita, jadi tarikan seksual saya adalah kepada lelaki,” jelasnya lagi.

Susulan daripada pengakuan tersebut, Isma berharap agar orang ramai tidak lagi mempersoalkan keadaan fizikalnya seperti suaranya yang berubah dan sebagainya.

Malah beliau menjelaskan bangga dengan dirinya dan ianya pada masa sama memberi dirinya peluang untuk berbakti kepada keluarganya.

Baca juga perkongsian semasa hiburan yang pernah kami kongsikan sebelum ini melalui pautan di bawah.

Tular Dan Jadi Ikutan Selebriti Tempatan, Ini Penyanyi Sebenar Di Sebalik ‘Jemimah Challenge’

Pernah Label Netizen ‘Loser’, Janna Nick Menangis Minta Maaf Dan Kesal Gaduh Dengan Netizen

‘Minta Nama Penerbit Muslim Didedahkan’- Netizen Salut Pendirian Mia Sara Kekal Berhijab


Pelakon Dan Penyanyi Berbakat, Adibah Noor Meninggal Dunia

Sebuah berita yang mengejutkan industri hiburan tanah air apabila pelakon dan penyanyi berbakat negara, Adibah Noor dilaporkan telah menghembus nafas terakhir sebentar tadi.

Berita pengumuman kematian penyanyi berusia 52 tahun ini telah disahkan oleh pihak @501Awani di mana beliau didapati meninggal dunia pada jam 6.30 petang tadi. Setakat artikel ditulis, masih belum terdapat sebarang informasi lanjut mengenai punca kematian Allahyarhamah Adibah Noor.

Kematian penyanyi tersohor ini nyata mengejutkan pelbagai pihak serta rakan artis yang turut mengucapkan salam takziah buat Adibah Noor. Berikut merupakan antara rakan artis yang terawal mengesahkan pemergian Adibah Noor.

Goodbye my friend. See you on the other side. ❤

— tony eusoff (@tonyeusoff) June 18, 2022

— Haniff Hamzah (@Haniff_hamzah) June 18, 2022

Untuk pengetahuan, Adibah Noor berjaya tampil di kaca TV pada tahun ini menerusi sebuah program realiti TV di mana beliau berjaya mendapat mendapat tempat keempat.

Sementara itu, Malaysia pada minggu ini turut dikejutkan dengan pemergian pelawak legenda iaitu Hamid Gurkha sekitar empat hari yang lalu. Didoakan semoga Allahyarhamah Adibah Noor dan Allahyarham Hamid Gurkha ditempatkan di kalangan orang beriman dan dicucuri rahmat.

Ikuti juga berita yang menjadi perhatian netizen pada minggu ini dengan klik pautan di bawah.

Penyokong Bangladesh Minat Pasukan Selangor, Fasih Berbahasa Melayu Tarik Perhatian Netizen

Syarikat Pengurusan Rugi RM7.4 Bilion Selepas BTS Buat Keputusan Mahu ‘Berehat’


Lukisan Rahsia Ini Muncul Hanya Selepas Hujan Turun

Seorang artis jalanan dari Seattle memberi senyuman kepada pejalan kaki di sana setiap kali hujan turun. Mana tidaknya, dia telah menghasilkan suatu karya seni yang hanya boleh dilihat apabila kawasan itu dibasahi air. Lelaki bernama Peregrine Church ini menggunakan bahan asas kalis air yang dipanggil Hydrophobic Coating dan beberapa potongan kertas.

Lihat kreativiti lelaki ini, mungkin boleh dicuba di Malaysia.

p/s : Untuk pengetahuan anda, di German bahan kalis air ini telah digunakan untuk membanteras gejala membuang air kecil merata-rata.


Pelakon ‘Diary of a Wimpy Kid’ Dihukum Penjara Seumur Hidup Kerana Membunuh Ibunya

Pelakon ‘Diary of a Wimpy Kid’, Ryan Grantham dijatuhi hukuman penjara seumur hidup kerana menembak mati ibunya. Beliau yang terkenal dengan peranannya dalam cerita kanak-kanak, mengaku bersalah atas pembunuhan pada Mac 2020 kerana membunuh ibunya, Barbara Waite.

Memetik laporan Yahoo News, beliau yang berusia 24 tahun dijatuhkan hukuman penjara seumur hidup di Mahkamah Agung British Columbia di Vancouver pada hari Rabu. Hakim dalam penghakimannya berkata bahawa impak kepada tragedi tersebut terlalu besar sehingga hukuman ini adalah satu-satunya cara untuk menyelamatkan Grantham.

Bercakap tentang isu kesihatan mental Grantham, Hakim akui bahawa pelakon tersebut telah mengalami sesuatu yang diluar kawalan sebelum kejadian membunuh tersebut. Dia sudah pun mendapatkan rawatan psikiatri semasa di penjara dan telah menunjukkan peningkatan.

BREAKING: Diary of a Wimpy Kid actor sentenced to life in prison for the murder of his mother 😳‼ pic.twitter.com/qJzHoxxzme

Peguam kepada pelakon ‘Diary of a Wimpy Kid’ itu Chris Johnson berkata, menurut CTV, anak guamnya tidak terkejut dengan hukuman itu. “Saya fikir dia menjangkakan apa yang hakim akan berikan kepadanya sebagai hukuman,” kata Johnson. “Saya fikir dia agak bimbang tentang semua perkara. Dia seorang yang agak kecil, dan untuk pergi ke penjara, saya pasti ia adalah pemikiran yang menakutkan dan menyeramkan baginya.”

Grantham berusia 21 tahun ketika dia menembak kepala ibunya semasa mangsa sedang bermain piano. Selepas pembunuhan tersebut, Grantham didakwa merancang untuk membunuh Perdana Menteri Kanada Justin Trudeau. Dia memuatkan keretanya dengan tiga pistol, peluru, 12 koktel Molotov, bekalan perkhemahan dan peta dengan arah ke Rideau Cottage, tempat Trudeau tinggal bersama keluarganya, lapor CBC pada masa itu.

Grantham tidak pernah sampai ke kediaman Trudeau, sebaliknya dia ke ibu pejabat polis Vancouver untuk menyerahkan diri.


Pelakon Filem ‘Sangkar’ Ini Akui Didera Sejak Kecil, Pernah Terfikir Untuk Tamatkan Riwayat Sendiri

Jika anda pernah menonton filem penuh aksi Sangkar sebelum ini pasti anda akan perasan kelibat Fadlan Hazim yang membawa watak Hafiz dalam filem arahan Kabir Bhatia yang diterbitkan tahun lalu itu.

Sering berkongsi aktiviti hariannya di Instagram bersama peminat sebelum ini, Fadlan dalam hantaran terbarunya bagaimanapun mengejutkan ramai apabila mengakui bergelut dengan masalah mental dan kini sedang berusaha mendapatkan rawatan selepas lama mengelak untuk berbuat demikian.

Dalam satu laporan eksklusif oleh Berita Harian, pelakon itu menjelaskan lebih lanjut mengenai masalah yang dihadapinya sejak kecil itu.

Bukan saja didera secara fizikal dan mental namun Fadlan menjelaskan kejadian itu turut memberi kesan kepada diriniya ketika ini sebagai seorang pelakon.

“Sejak kecil saya sudah menjadi mangsa dera. Perbuatan itu memberi kesan negatif ke atas emosi. Saya datang dari keluarga porak-peranda dan situasi itu merumitkan lagi keadaan.

“Sehingga hari ini, saya masih dihantui kenangan silam. Ada ketika, saya akan bersikap agresif. Ada waktu, saya lebih gemar menyendiri.

“Malah, saya pernah terdetik untuk menamatkan sahaja riwayat ini kerana tidak mampu lagi menahan beban,” katanya secara eksklusif kepada BH Online.

I’ve been hiding my mental disorder and avoiding to seek professional help since my teenage years, I thought I’m doing okay, how stupid of me! now it’s time, Doakan yang terbaik untuk saya🤲🏼

A post shared by  𝕱𝖆𝖉𝖑𝖆𝖓 𝕳𝖆𝖟𝖎𝖒 (@fadlanhazim) on Jul 6, 2020 at 10:27pm PDT

Ditanya kenapa baru sekarang beliau memilih untuk mendedahkan perkara tersebut, Fadlan mengakui lebih selesa untuk menyimpan permasalahan yang dihadapinya daripada pengetahuan sesiapa kerana risau disalah anggap.

Malah dia turut menjelaskan ianya bagi mengelakkan beliau daripada sikap prejudis dan pandangan skeptikal orang lain jika mereka mengtahui tentang keadaannya.

Bagaiamanapun, tidak mahu perkara tersebut terus berlanjutan, beliau akhirnya memutuskan untuk mendapatkan rawatan di samping menjadikan kisahnya berdepan dengan masalah itu sebagai pengajaran.

Tekanan atau depresi bukanlah satu masalah yang boleh dipandang ringan. Baca perkongsian sebelum ini dari kami di pautan di bawah untuk mengetahui jenis-jenis tekanan perasaan yang mungkin dialami seseorang.

Lelaki Ini Kongsikan Cara Untuk Membezakan Antara Stress, Depresi Dan Depresi Klinikal Yang Anda Perlu Tahu

The Rage Room Di Kuala Lumpur Benarkan Anda Hancurkan Barang Untuk Hilangkan ‘Stress’


Pelakon Gerak Khas Pula Ditahan Bantu Siasatan Kes Songlap Duit A. Aida

Penerbit drama Datuk A. Aida sebelum ini telah membuat laporan polis berkenaan wang simpanannya yang hilang melibatkan bekas suaminya, Ariff Aziz. Semalam, seorang lagi individu telah ditahan pihak polis selepas turut disyaki terlibat dengan kehilangan wang pelaburan milik A.Aida.

Menurut mStar Online, seorang pelakon lelaki daripada drama popular Gerak Khas ditahan di Ibu Pejabat Daerah Ampang Jaya. Pelakon tersebut disyaki terlibat dengan kes penipuan wang sebanyak RM200,000.

Telefon pintar pelakon berkenaan turut dirampas untuk bantuan siasatan kes. Tambah A. Aida lagi, beliau kehilangan RM200,000 tersebut dalam bentuk pelaburan menerusi dua transaksi yang telah dibuat tanpa pengetahuannya.

Pelakon lelaki tersebut dilaporkan memegang watak sebagai pegawai kanan polis dalam drama tersebut. Beliau ditahan bagi membantu siasatan kehilangan wang tersebut yang hilang pada awal Mac lalu.

Untuk berita tempatan menarik yang lain, boleh teruskan bacaan di bawah

TGV Tayang Semula 5 Filem P.Ramlee Sempena Hari Kemerdekaan

Lihat Zach King Dedikasikan Video Terbarunya Khas Buat Sofyank96

Karya Tempatan ‘Fly by Night’ Kini Boleh Ditonton Menerusi Netflix


Pelakon Ikonik Watak Hagrid Dalam Filem Harry Potter Meninggal Dunia

Pelakon Harry Potter telah meninggal dunia hari ini, 14 Oktober, lapor ejennya Belinda Wright kepada media.

Pelakon ikonik yang membawa watak Rubeus Hagrid dalam filem tersebut, meninggal dunia pada hari Jumaat.

Dalam satu kenyataan, dia berkongsi berita sedih, “Rakan saya Robbie Coltrane OBE meninggal dunia pada hari Jumaat 14 Oktober.

“Robbie adalah orang dengan bakat yang unik, berkongsi Anugerah Guinness Book of Records kerana memenangi tiga anugerah berturut-turut sebagai Pelakon Lelaki Terbaik Baftas untuk watak Fitz dalam siri Cracker TV Granada pada 1994, 1995 dan 1996 dengan Sir Michael Gambon.

“Dia mungkin akan diingati selama beberapa dekad akan datang sebagai Hagrid dalam filem Harry Potter, peranan yang membawa kegembiraan kepada kanak-kanak dan orang dewasa di seluruh dunia, mendorong kepada aliran surat peminat setiap minggu selama lebih 20 tahun.

“Peminat James Bond juga menulis, memuji peranannya dalam GoldenEye dan The World Is Not Enough.”

Belinda kemudiannya berkongsi penghormatan peribadi kepada bintang itu, sambil menambah: “Bagi saya secara peribadi, saya akan mengingatinya sebagai orang yang setia. Selain sebagai seorang pelakon yang hebat, dia bijak secara forensik, pandai dan selepas 40 tahun saya berbangga dipanggil ejennya, saya pasti akan merinduinya.”


Pelakon Indonesia Sah Jadi Penjahat Dalam ‘John Wick 3’

Nampaknya aktor dari Indonesia, Yayan Ruhian semakin laku di Hollywood. Setelah berjaya muncul dalam filem Hollywood Star Wars: The Force Awakens, secara rasmi Yayan akan membintangi pula filem terbaru John Wick 3.

Seorang lagi aktor Indonesia, Cecep Arif Rahman turut akan menemani Yayan untuk filem ini. Mereka akan memegang watak penjahat dalam filem ini dan berapa besar watak mereka dalam ini tidak dinyatakan lagi.

Aksi hebat Yayan dalam filem The Raid ternyata membuka mata studio Hollywood untuk mengambil beliau kerana kemahiran tempur dan silat yang ada pada Yayan. Filem Gred B Hollywood, Beyond Skyline sedikit sebanyak memberi lebih kepercayaan kepada pihak produksi tentang kemampuan Yayan dalam filem aksi.

Antara watak ternama lain yang turut akan membintangi John Wick 3 adalah Halle Berry. Makin menarik watak-watak yang akan muncul dalam John Wick 3 ini. Tetapi peminat terpaksa menunggu sehingga tahun hadapan untuk menonton filem ketiga John Wick ini.


Pelakon Jadikan Kereta Sendiri Sebagai Van Jenazah, Percuma Buat Yang Memerlukan

Artis wanita tempatan, Noorkhiriah yang sentiasa menghiburkan rakyat Malaysia dengan telatah dan lakonan berkualitinya sebelum ini mengumumkan bakal menjadikan kereta jenis MPV miliknya sebagai van jenazah.

Hasrat itu diumumkan sendiri beliau dalam satu hantaran yang dibuat di laman Instagram miliknya @khiriah17 baru-baru ini bersama sekeping gambar yang berlatar belakangkan kenderaan tersebut.

“Alhamdulilah lepaskan kerana Allah, akak sayang maka akak jadikan kereta belakang ni van jenazah.

Bagi yang memerlukan dialu-alukan, perkhidmatan percuma #vanjenazah @nurbykhiriah..InshaAllah dah siap sepenuhnya nanti akak beritahu .Terima kasih juga pada yang menyumbang,” kongsinya.

Alhamdulilah lepaskan kerana Allah..akak sayang,maka akak jadikan 🚗 blkg ni #vanjenazah.Bagi yg memerlukan dialu2kan..Perkhidmatan Percuma #vanjenazah @nurbykhiriah..InshaAllah dah siap sepenuhnya nanti akak gitau..Tkasih juga pada yg menyumbang #tiadadayadanupayamelainkandenganizinAllah

A post shared by  Noorkhiriah Ahmad Shapie (@khiriah17) on May 27, 2020 at 10:38pm PDT

Beliau yang sebelum ini membintangi pelbagai drama dan filem tempatan sejak dua dekad seperti Nur dan Kerana Cintaku Saerah itu dalam hantaran lain turut meminta peminat mendoakan hasratnya itu.

Tambahnya, inisiatif tersebut juga dilakukan sebagai bekalan buat dirinya dan meninggalkan sesuatu buat masyarakat sebelum meninggal dunia.

“Akak tak kaya tapi sebelum meninggal akak nak sesuatu buat semua.

“Setakat cerita di TV itu jangan kira. Jangan kira dosa pahala orang lain, semoga kita istiqamah dalam perjuangan diri sendiri, Amin,” jelasnya.

Melangkah dengan Yakin dengan apa yg akan dibuat ni..mohon doakan akak,bohong akak ckp kalau tak takut #vanjenazah..akak x kaya tapi sblm meninggal akak nak tinggalkan sesuatu buat semua..takat cite kat tb tu jangan kira..jangan kira dosa pahala oranglain..semoga kita Istiqomah dalam perjuangan diri sendiri,aammen #tiadadayadanupayamelainkandenganizinAllah

A post shared by  Noorkhiriah Ahmad Shapie (@khiriah17) on May 28, 2020 at 3:12am PDT

Hasrat pelakon tersebut turut menerima reaksi positif daripada para pengikut dan peminat yang meninggalkan komen di hantaran tersebut.

Malah, rakan pelakon yang turut membintangi drama Nur bersama beliau sebelum ini Azhan Rani yang membawa watak Ustaz Hamadi turut mengucapkan tahniah atas inisiatif tersebut.

“Tahniah Nor, moga dilimpahkan berkat dan rahmat Allah,” komen Azhan.

Drama Nur yang turut dibintangi mereka berdua sebelum ini menjadi fenomena dalam kalangan rakyat Malaysia. Baca perkongsian kami mengenainya di pautan di bawah.

5 Sebab Yang Jadikan ‘Nur’ Sebuah Drama Yang Hebat

Bersediakah Mental Anda Untuk Menyaksikan Pengakhiran Drama Nur 2?